
SUFOl 

Ekspedition og regnskab: 
Skandinavisk UFO Information - SUFOl, 
Postbox 6,2820 Gentofte 
Giro 9 11 77 25 

TIf. 02 24 17 02 
Normal ekspeditionstid: Kl. 18-23. 

1) SUFOl er en forening, der har til formål at bidrage til for¬ 
ståelsen af ufo-fænomenerne ved indsamling og bear¬ 
bejdning af kildemateriale (observationsberetninger, for¬ 
søgsresultater, bøger m m.), samt at udbrede kendskabet 
til emnet ved publikationer, foredrag og anden udadvendt 
virksomhed. 

2) Det er SUFOIs opfattelse, at kildematerialet udgør et 
vigtigt grundlag for undersøgelser og oplysningsarbejde 
ud fra en seriøs og kritisk synsvinkel. 

3) Ved et ufo-fænomen forstår vi et himmel-fænomen, hvis 
væsentligste kendetegn er, at det selv efter en nøje under¬ 
søgelse, foretaget af kompetente personer, ikke kan for¬ 
klares som værende et kendt, naturligt fænomen. 

4) Da fænomenerne endnu er uopklarede, ønsker SUFOl 
ikke at fremhæve eller afvise nogen bestemt teori om de¬ 
res art eller oprindelse. 

SUFOl ledes af Repræsentantskabet. 

Den daglige ledelse varetages af formanden og de to 
næstformænd. 

Repræsentantskabet består af 1 repræsentant fra hvert af 
de til enhver tid etablerede områder i Skandinavien og de 
nedsatte arbejdsudvalg. 


REPRÆSENTANTSKAB 

SUFOl • UFO NYT 

De i »UFO-NYT« offentliggjorte artikler fremtræder 
som bidrag til kendskabet og forståelsen af UFO- 
forskningen i dens forskellige former, uden at SUFOl 
nødvendigvis anerkender de tanker, som måtte frem¬ 
komme heri, og uden at organisationen hæfter for de 
fremsatte meninger. Red. 


LEDER _ 

Vi tror ikke på ait... 


Af Kim Møller Hansen. 

»Jeg er af den opfattet se y at 'ufo-nyt' bør 
være et seriøst og sagligt blad, som gennem 
billeder og beretninger er medvirkende til at 
udbrede kendskabet til ufoer og 
ufologien...«, skriver en læser i et brev til 
redaktionen. Det er vi i redaktionen helt 
enige i - men den øvrige del af brevet inde¬ 
holder dog ikke kun rosende ord til redakti¬ 
onen. Anledningen er artiklen »Noget om 
ufo-forgiftning« i »ufo-nyt« nr. 1, 1988, 
hvor Maj Hedvard åbenhjertigt fortæller, 
hvorledes hun overreagerede ved at se et 
uskyldigt nattelys (der havde en naturlig 
forklaring). Vores læser frygter, at denne 
artikel er udtryk for, at »ufo-nyt« nu vil 
skifte kurs og blive et sensationsblad. Til 
beroligelse kan vi dog fastslå, at dette ikke 
er tilfældet. Artiklen ser vi som et eksempel 
på, hvad der kan ske for enkelte menne¬ 
sker. Hvis man f.eks. i en periode er psy¬ 
kisk ude af balance, kan et ganske uskyl¬ 
digt fænomen (der ikke behøver at have no¬ 
get som helst at gøre med ufoer) være drå¬ 
ben, der får bægeret til at flyde over. 

SUFOl har nok ofte været tilbageholden 
med at markere sin holdning til ufo-sagen 
Og med vilje undgået de mere okkulte kred¬ 
se for ikke selv at blive til grin og sætte det 
gode omdømme hos bl.a. offentlige instan¬ 
ser over styr. Dette har til en vis grad med¬ 
ført en lidt uklar profil. Foreningens mål¬ 
sætning er ellers klar nok (se øverst til ven¬ 
stre i kolofonteksten), men vi har ikke altid 
været i stand til eller ønsket at markere den¬ 
ne »kritiske og seriøse synsvinkel«. Men 
det sker nu mere hyppigt - f.eks. gennem 
pressemeddelelser og foredrag og senest 
med SUFOIs deltagelse i »gedemarkedet« 
på »Sindy Kropy /iA?flf«-udstillingen i Aal¬ 
borg - (se artiklen i dette nummer). Her 
fik SUFOl rig lejlighed til at slå sine hold¬ 
ninger fast! 

SUFOl har kontakt med alverdens ufo- 
organisationer, både meget store og meget 
små. Nogle ønsker hjælp til at starte en 
forening. Andre (ofte studerende) ønsker 
kildemateriale til et projekt. 

Dette resulterer dels i en masse korre¬ 
spondance Og dels i kilovis af tidsskrifter, 
der truer med at sprænge tidsskriftarkivets 
Og redaktionens lokaler. Mange af bladene 


har travlt med at fortælle hinanden, hvem 
der nu er mest seriøs - i stedet for at bruge 
ressourcerne på at studere ufo-fænomenet. 
Andre blade indeholder en masse udoku- 
menteret vås eller bærer præg af at være ny¬ 
religiøse organer. Tilbage bliver et par 
håndfulde tidsskrifter og personlige kon¬ 
takter, som vi kan fæste lid til. Der er såle¬ 
des foregået en kraftig sortering, inden en 
udenlandsk artikel finder vej til »ufo-nyt«s 
læsere. Det kan selvfølgelig kaldes censur, 
men hellere det end at viderebringe noget 
vås. 

Når du blader i dette nummer, vil du op¬ 
dage en aktivitetskalender. Vi nærmer os 
hastigt de lange aftener, og dermed tages 
der hul på foredragsaktiviteterne. Dem har 
SUFOl mange af. Nogle foredrag arrange¬ 
res med så kort varsel, at vi ikke kan nå at 
annoncere i »ufo-nyt« eller dagspressen. 
Derfor er det en god ide, at ringe til SU¬ 
FOIs lokale repræsentant (se i kolofonen) 
Og høre, hvad der sker i området. 

Der er kun 3 måneder til jul! Et abonne¬ 
ment på »ufo-nyt« vil være en god gave til 
en bekendt. Eller måske skulle du forkæle 
dig selv med en af SUFOIs mange udgivel¬ 
ser. Årbogen »UFO-Vision« vil være et 
godt udgangspunkt for vinterens læsning. 
Foruden masser af læsestof (bl.a. om de 
omstridte »hemmelige« ufo-dokumenter) 
er der en liste over ufo-litteraturens top-10, 
både dansk- og engelsk-sproget. 

Observationer og offentlige arrangemen¬ 
ter afstedkommer ofte hektisk aktivitet i 
foreningen. Denne aktivitet »bag kulisser¬ 
ne« kan sjældent direkte ses i »ufo-nyt« - 
ofte fordi, at den ikke kan gengives i et 
blad. En af disse sager kan vi (trods bladets 
lange produktionstid) bringe i dette num¬ 
mer. Kort før deadline på dette nummer 
modtog SUFOIs Alarmcentral en opring¬ 
ning fra en mand i Lyngby. Han havde den 
19. juni filmet et uidentificeret lys med sit 
videokamera. Hændelsen er noget af det 
mest spændende, vi har fået kendskab til i 
Danmark i de seneste år, og har helt natur¬ 
ligt givet grund til forøget aktivitet. Vi brin¬ 
ger en foreløbig rapport om filmen og ven¬ 
der tilbage til sagen, når den er undersøgt 
til bunds. □ 


UFO-NYT3/88 3 







UFO-RAPPORTER 

DANMARK 

Ved Torben Birkeholm 

Andet kvartal af året gav få, men flere interessante observa¬ 
tioner. En af dem ligner en sensation, der skyldes en snarrådig 
og hurtig observatør - men lad os tage et udvalg i rækkefølge: 


Vellykket fysikforsøg! 

Som det ses af listen (se observationslisten i 
dette nummer samt listen i nr. 2/88 side 8), 
var mange mennesker opmærksomme på 
det klare og kraftige lys fra planeten Venus, 
som i flere perioder kunne observeres i 
mange timer. Det gav anledning til flere 
henvendelser, som vi hurtigt kunne identifi¬ 
cere. 

1 begyndelsen af april var politi og flyve¬ 
våbnets redningstjeneste nær ved at starte 
en større eftersøgning. Ved 11.35-tiden den 
7. april blev Haderslev politi alarmeret af 
en pensionist i 6510 Gram. Han havde set 
en cigarformet, ballonlignende genstand 
flyve langsomt mod vest. Han troede, at 
det var et ufo, og efter et minuts tid kom 
der pludselig sort røg til syne, hvorefter ge¬ 
nstanden eksploderede og styrtede til jor¬ 
den. 

Politiet sendte en patruljevogn af sted og 
kontaktede Meteorologisk Institut og en 
række flyvestationer, der normalt sender 
vejrballoner op. Ingen savnede en ballon, 
og man lovede at sende et fly ind over om¬ 
rådet ved først givne lejlighed. 

Flyvevåbnet nåede dog aldrig at sende 
flyet til Sønderjylland. To timer efter alar¬ 
men fik politiet en meddelelse om, at bal¬ 
lonen kunne være opsendt fra Gram skole 
som led i et fysikforsøg! 

Det viste sig, at en klasse havde opsendt 
nogle varmluftsballoner af silkepapir. Un¬ 
der hver ballon var ophængt en staniolbak- 
ke med brændende sprittabletter, og elever¬ 
ne kunne ikke holde dem med styrelinerne. 
Én af dem nåede altså langt, inden den 
brændte og styrtede ned. Det er både farligt 
og ulovligt, men politiet tog det fra den 
muntre side: »Det var i hvert fald et vellyk¬ 
ket fysikforsøg!« konstaterede vagthaven¬ 
de (Vestkysten, 8. april 1988). 


Enkelte andre observationer fra april un¬ 
dersøges endnu, men flere af dem tyder på 
at være fly eller andre kendte fænomener. 

Maj måned gav ikke mange henvendel¬ 
ser, mens juni blev den interessante perio¬ 
de. Der kom et par ældre observationer 
ind, men den 19. juni skete der noget helt 
usædvanligt: 


UFO optaget på video?! 

Ca. klokken 02.10 natten til søndag, den 
19. juni, kørte et ægtepar fra Hørsholm til 
Lyngby. De kørte ad motorvejen til Klam- 
penborgvej og drejede til venstre ad Hjorte¬ 
kærsvej. Her fik de øje på et rundt lys ret 
forude, meget lavt på himlen. De kunne ik¬ 
ke bedømme afstanden, men det blågule lys 
fyldte det halve af fuldmånen på himlen i 
nordlig retning. 

Manden drejede hurtigt til højre ad 
Trongårdsvej og standsede bilen. Han var 
kommet i tanker om sit videokamera (Pa¬ 
nasonic M7), der lå i bagagerummet. Fra 
førersædet åbnede han bagklappen og fik 
på et øjeblik kameraet indstillet til ude¬ 
ndørsoptagelse. Manden skønner, at der 
højst gik et minut, fra de fik øje på lyset, til 
han begyndte at filme. 

To minutters optagelse 

Da lyset forsvandt efter præcis 2 minutters 
video-optagelse, har de altså iagttaget lys¬ 
fænomenet i ca. 3 minutter. 

Hustruen blev siddende i bilen under hele 
observationen. 

Lyset bevægede sig langsomt med jævn 
hastighed i øst-sydøstlig retning, indtil det 
forsvandt bag træer. Undervejs passerede 
det bag en elmast, og det ses tydeligt på op¬ 
tagelsen, at elmasten helt dækker lyset. 

Ifølge rapporten var lysfænomenet cir¬ 
kelrundt, lidt fladt foroven, og syntes at 
have et »hak« i bunden. 



Langtidseksponering lavet ved affotograferingen af TV-skærmen. 

Fotosag 1988-06-19-207. Eftertryk kun efter skriftlig aftale med redaktøren. 

Det runde midterfelt lyste diffust, regel¬ 
mæssigt pulserende, omgivet af et »ringfor¬ 
met, roligt gult lys. I det stille og klare vejr 
hørtes ingen lyd fra lysfænomenet. Meteo¬ 
rologisk Institut oplyser i øvrigt, at en må¬ 
ling lørdag aften den 18. juni, kl. 23, angav 
en vind på 5-6 meter i sekundet fra VNV. 


SUFOI alarmeret 

Inden for et døgn efter episoden kontakte¬ 
de manden SUFOIs alarmcentral, hvor Ole 
J. Knudsen straks iværksatte en række un¬ 
dersøgelser. 

En kontakt til de militære myndigheder 
viste, at der ikke var militær flyaktivitet i 
området, mens spørgsmålet om civilfly ikke 
er afklaret i skrivende stund. 

To erfarne rapportoptagere fra SUFOI 
besøgte observationsstedet og interviewede 
de to vidner få dage efter hændelsen. Sam¬ 
tidig fik de lejlighed til at gennemse video¬ 
optagelsen og få en kopi med hjem. Denne 
kopi er siden gennemset i SUFOIs fotoaf¬ 
deling, og er sendt videre til militære foto¬ 
eksperter på Flyvestation Karup for udta¬ 
lelse. Sagen efterforskes i øjeblikket. □ 



To still-billeder fra videofilmen affotogra¬ 
feret fra TV-skærmen. På den øverste opta¬ 
gelse ses fænomenets karakteristiske form 
- en »flad« top og et »hak« i bunden. Den ori¬ 
ginale videooptagelse er i farver. Lysfæno¬ 
menet skifter hele tiden størrelse og skarp¬ 
hed - det skyldes sandsynligvis kameraets 
autofocus m.m., hvilket undersøges i øje¬ 
blikket. 

Fotosag 1988-06-19-207. Eftertryk kun efter 
skriftlig aftale med redaktøren. 


Årets UFO-bog 

UFOs 

1947 - 1987 : 

THE 40 YEAR SEARCH FOR 
AN EXPLANATION 

compiled by Hilary Evans, 
with John Spencer, for BUFORA 

For at markere 40 år med 
observationer, undersøgelser og 
forsøg på at finde en forklaring, 
har British UFO Research 
Association (BUFORA) udgivet 
et enestående, internationalt 
værk. Over 40 af verdens 
førende ufologer har bidraget 
med artikler. Der er referencer 
til hver artikel, korte forfatter¬ 
biografier, mange illustrationer, 
en omfattende bibliografi og en 
liste over ufo-organisationer. 

• UFOs throughout history, Michel 
Bougard • Before the Flying Saucers 
came, Nigel Watson • The ghost rockets, 
Anders Liljegren & Clas Svahn • The 
Maury Island caper, John A. Keel • 13 
UFO case histories, Kim Hansen • UFOs 
as related to the African tribal system, 
Cynthia Hind • UFOs in Latin America, 
Willy Smith »UFO Occupants, Peter 
Hough • UFO crash-retrievals, Leonard 
Stringfield • Saucerful of secrets, Andy 
Roberts • UFO statistics, Claude Maugé 

• Defining the UFO, Richard Haines • 
Investigating the UFO, V. J. Ballester 
Olmos • UFO effects upon people, 

James McCampbell • Radar and the 
UFO, Martin L. Shough • Assessing the 
witness, Alex Keul & Ken Phillips • The 
role of the computer, John Spencer, 
Maurizio Verga & Jacques Vallée • The 
Paradox of UFO design, Jenny Randles • 
The UFO propulsionists, Ken Behrendt • 
Ambiguity In UFO behaviour, Robert 
Girard • The ET hypothesis, John Prytz • 
British spooklights, David Clarke & 
Granville Oldroyd • UFOs as natural 
phenomena, Chris Rutkowski • UFOs 
and concepts of reality, Jenny Randles • 
Alternative hypotheses, Dennis Stacy • 
UFOs and scientists. Ron Westrum • The 
day the Flying Saucers invaded the 
cinema, Nigel Watson • UFOs and the 
public, John Spencer • Conspiracy and 
cover-up, Hilary Evans • UFOs as 
psychological and parapsychological 
phenomena, Mark Moravec • The psycho- 
physlcal nature of UFO reality: a 
speculative framework, Jacques Vallée • 
UFOs as social and cultural phenomena, 
Hilary Evans • Levels of mystification, 
John Rimmer • The case for scepticism, 
Michel Monnerie • The case against 
scepticism, Willy Smith • UFOs as 
folklore, Bertrand Méheust. 

UFOs 1947-1987 has been compiled and 
edited by Hilary Evans - widely-respected 
author of the ground-breaking Visions ★ 
Apparitions ★ Alien Visitors (1984) • 
aided by John Spencer. Both are 
members of BUFORA’s council. 

ISBN: 1 870021 02 9 
244 X 172 mm, sewn, paper. 352 pp, 
photos, diagrams, tables, index, bib, 
notes & refs. Publicatlon: July 1987. 

Pris kun kr. 185,-. 

Bogen bestilles ved at Indbetale 
kr. 185,- -F kr. 12,- (porto/eksp.) 
til giro 9117725, SUFOI, Postboks 6, 
2820 Gentofte. 

Skriv »UFOs 1947-1987« på 
modtagerdelen. 


Oversigt over observationer modtaget i 
perioden 1. maj tii 30. Juni 1988 


Observa¬ 

tionsdato 

Begyndel¬ 

sestids¬ 

punkt 

Varig¬ 

hed 

Observationssted 
(postnr. og bynavn) 

Antal 

obs. 

Farver 

Evt. 

identifi¬ 

kation 

30.03.81 

ca. 00.45 DST 

10 min. 

4000 Roskilde 

1 

hvid 


12.10.87 

21.15 DNT 

30 min. 

3080 TIkøb 

2 



7.12.87 

aften 

5-7 min. 

4230 Skælskør 

2 

hvid 


12.03.88 

09.30 DNT 

30 sek. 

2730 Herlev 

2 

rød, blå 

fly 

05.05.88 

20.10 DST 

30 sek. 

3140 Ålsgårde 

1 

sølvgrå 


22.05.88 

00.30 DST 

30 sek. 

2730 Herlev 

2 

gullig 

satellit 

05.06.88 



2840 Holte 

2 



19.06.88 

02.10 DST 

3 min. 

2800 Lyngby 

2 

gul 



(Observationsstederne vil være plottet ind på Danmarkskortet i næste nr.) 


Gå ikke glip af UFO NYT årgang 1989. 

Forny dit abonnement i god tid. 

Prisen er kun kr. 157,00 for årgang 1989. 

Beløbet indbetales på giro 9 11 77 25. 

Alle abonnenter får automatisk tilsendt et girokort 
inden årets udgang. 


Læs i næste nummer om bl.a.: 

Spændende sager fra SUFOIs Fotoarkiv 

Nyt om den australske familie Knowles ufo-opleveise 

Argentinsk nærobservation af 3. grad 

UFO-STYRT _ 

Nedstyrtede UFO’er 
- nej 

Af David M. Jacobs. 


De ufo-forskere, der interesserer sig for rygterne om de ned¬ 
styrtede ufoer, har en vis tilbøjelighed til at se på sagen, som 
om den var et klassisk ufo-problem. De har indsamlet vidne¬ 
udsagn, beedigede skriftlige erklæringer, fotografier og andre 
former for beviser på, at der er styrtet ufoer ned. Men dette er 
ikke et ufo-problem, det er noget helt andet. Et nedstyrtet ufo 
repræsenterer et skarpt afgrænset problem. Et nedstyrtet og 
fundet objekt er et »beviseligt« forhold. Fremlæg et ufo elleret 
stykke af det; mindre kan ikke gøre det. En mundtlig beretning 
kan ikke accepteres. Den bemærkelsesværdige påstand, at et 
ufo er styrtet ned, stiller store krav til bevisførelsen. 


Lad OS, til trods for det ovennævnte, anta¬ 
ge, at et ufo styrtede ned et eller andet sted i 
den sydvestlige del af USA engang i 1947. 
Militæret fandt det, løste problemerne med 
at transportere det til en militærbase og 
havde held med at lægge en ring af hemme¬ 
lighedskræmmeri omkring hændelsen. Hvis 
dette skete, er jeg sikker på, at det følgende 
automatisk ville have fundet sted. 

Selv om ufoet tilsyneladende ikke havde 
udvist fjendtlige handlinger, og besætnin¬ 
gens hensigter var ukendte, havde det 
krænket det amerikanske luftrum. Da mili¬ 
tærets og regeringens forfatningsmæssige 
mission er at beskytte USA, ville regeringen 
være nødt til at antage, at objektet kunne 
have fjendtlige hensigter. Tro ikke dette var 
en overilet handling, der ville bringe USAs 
sikkerhed i fare. Alle beslutninger og hand¬ 
linger ville være baserede på den formod¬ 
ning, at det nedstyrtede ufo var en trussel 
mod den nationale sikkerhed. 

For at få så meget som muligt at vide om 
objektet og dets besætning, ville regeringen 
få foretaget en meget omfattende analyse. 
De informationer, man ville få, ville give 
den amerikanske videnskab og militæret et 
betydeligt forspring. Denne helt enestående 
situation ville ikke blot give videnskaben et 
glimt af fremtiden, men ville føre den di¬ 
rekte ind i fremtiden. Videnskaben har ikke 
tidligere i historien haft den samme enestå- 



David M. Jacobs, Ph.D. - Jacobs har bl.a. 
skrevet den anbefalelsesværdige bog »The 
UFO controversy In America«. 


ende mulighed for at finde en genvej uden 
om de normale arbejds- og tidskrævende 
processer. 

At lade være med at undersøge objektet 
og blot gemme det bort i en eller anden 


mørk kælder ville have to meget vigtige 
konsekvenser for den nationale sikkerhed: 
det ville udelukke USA fra væsentlige op¬ 
lysninger om, 

1) at forsvare sig mod en invasion fra det 
ydre rum, og 

2) at distancere Sovjet på det videnskabe¬ 
lige område. 

Det er helt sikkert, at den amerikanske reg¬ 
ering ikke ville lade en sådan chance for at 
undersøge objektet og få vigtige oplysnin¬ 
ger ud af det gå fra sig. 

Hvem ville foretage en sådan under¬ 
søgelse? 

Selv om mange førsteklasses videnskabs- 
mænd (og selv om det kun er»loyale« ame¬ 
rikanere) arbejder for regeringen, ville det 
være nødvendigt for regeringen at rekrutte¬ 
re topvidenskabsmænd udefra for at under¬ 
søge noget af så stor betydning. Disse men¬ 
nesker ville være nødt til at aflægge en tav¬ 
shedserklæring og undersøge ufoer i yder¬ 
ste hemmelighed langt borte fra offentlig¬ 
hedens øjne. 

En videnskabelig analyse af objektet ville 
blive umådelig kompleks og indblande 
hundreder, ja endda tusinder af menne¬ 
sker. En undersøgelse af et fremmed objekt 
med en så avanceret teknologi ville være en 
af historiens største udfordringer til viden¬ 
skaben. Fysikere, kemikere, metallurger, 
ingeniører, elektronikspecialister, frem- 
driftmiddeleksperter, flyspecialister, astro¬ 
nomer - kort sagt alle grene af de »hårde« 
videnskaber - måtte arbejde side om side 
for at udføre denne undersøgelse. 

At afdække besætningens biologiske 
sammensætning ville kræve en tilbundsgå¬ 
ende undersøgelse udført af de største ka¬ 
paciteter på det medicinske område. Rygter 
om læger, der har foretaget obduktioner på 
disse besætninger, har været i omløb i åre¬ 
vis. Men en simpel obduktion, som bliver 
foretaget for at fastslå dødsårsager, ville ik¬ 
ke være så vigtig her. Det ville være mere 
vigtigt at undersøge, hvordan de fremmede 
levede. Top-zoologer, fysiologer, anatomer, 
histologer, biofysikere, biokemikere - ja 
faktisk alt indenfor de biologiske og medi¬ 
cinske videnskaber - ville være nødt til at 
undersøge besætningen. 

Da det har taget flere hundrede år bare at 
få en lille forståelse af vores egen komplek¬ 
se biologi, ville en undersøgelse af besæt¬ 
ningen være lige så kompleks og tidskræv¬ 
ende. Denne formodning er baseret på, at 
det drejer sig om biologiske væsener. Vi er 
nødt til at antage dette, da der ikke er noget 
bevis på det modsatte, og de fleste rappor¬ 
ter om besætninger i nedstyrtede ufoer la¬ 
der kraftigt antyde, at det er biologiske væ¬ 
sener. 

Oven i de biologiske analyser skal der 
foretages nogle kulturelle og sociale analy¬ 
ser. Regeringen ville gerne vide, hvilken 
slags samfund disse fremmede kom fra: Er 
samfundet fjendtligsindet, passivt, stabilt, 
ekspansionistisk? For at finde svarene på 
den slags spørgsmål, måtte arkæologer og 

antropologer undersøge genstande i objek¬ 
tet; sociologer gennemsøge resterne for at 
finde tegn på oplysninger om samfundet; 
sprogforskere, grafologer og efterretning¬ 
seksperter måtte undersøge de data, der 
kunne dreje sig om kommunikation. 

Den nationale sikkerhed 

Med den risiko, der er for at noget ville sive 
ud, er det klart, at regeringen ville gøre alt 
for at kontrollere, hvad offentligheden får 
at vide. Da der helt sikkert er en vis fare 
for, at der vil udbryde panik, forvirring, 
fortvivlelse og voldshandlinger, ville rege¬ 
ringen sikkert konsultere sociologer, antro¬ 
pologer, forskere af politik, historie og an¬ 
dre indenfor de sociale områder for at plan¬ 
lægge afsløringen. 

Denne udvikling fører faktisk til, at alle 
de akademiske områder bliver indblandet i 
analysen. Et sådant engagement er nødven¬ 
digt, hvis regeringen vil sikre den nationale 
sikkerhed. At regeringen ikke vil tage et så¬ 
dant skridt og bare ignorere objektet fra 
det ydre rum, er utænkeligt. 

Den informationsudveksling mellem de 
eksperter, der arbejder på projektet, ville 
blive meget mere kompleks end den, der 
fandt sted under Manhattan Projektet, 
hvor regeringen lod en gruppe videnskabs- 
mænd bo sammen, så de kunne drøfte 
problemerne til bunds og udføre forsøg. Et 
indsamlet ufo ville uden tvivl være en af de 
vigtigste videnskabelige begivenheder i 
menneskehedens historie. Der er ikke noget 
fortilfælde. Antallet af videnskabsmænd, 
der skulle arbejde på sagen, ville blive meg¬ 
et stort - meget større end på Manhattan 
Projektet. Det antal rapporter, disse men¬ 
nesker skulle skrive, ville blive uhyre stort 
og tage år, hvis ikke årtier. Det ville være 
påkrævet at bruge hele generationer af for¬ 
skere. Mens vores teknologi udvikles, ville 
der blive foretaget nye forsøg, nye teorier 
udviklet, nye opdagelser gjort, nye konfe¬ 
rencer afholdt, nye beviser dukke op, og 
nye spørgsmål måtte besvares. Denne pro¬ 
ces ville være dynamisk og evolutionær. 

Krav om tavshed 

De mange videnskabsmænd og akademike¬ 
re, der var indblandet, måtte være fuld¬ 
stændig enige om formålet. De måtte ac¬ 
ceptere (eller i det mindste leve med) de 
strenge krav om tavshed og tilbageholde alle 
oplysninger for offentligheden, så befolk¬ 
ningen ikke udvikler sine egne teorier om 
landets politik over for ikke-jordiske. Un¬ 
der Manhattan Projektet var der visse 
krigstids-forpligtigelser, og atombomben 
blev utvivlsomt sat i forbindelse med den 
nationale sikkerhed, og blandt videnskaben 
udspandt der sig en hed debat om bombens 
brug, når den var færdigudviklet. Ved un¬ 
dersøgelser af et nedstyrtet ufo (der er styr¬ 
tet ned for næsten 40 år siden), måtte den 
amerikanske regering stille større krav til 
sine videnskabsmænd. Der ville højst 
sandsynligt opstå en moralsk og etisk debat 
blandt denne gruppe af individuelle fritæn- 




Pilen peger på nummertavlen for Bygning 18 på Wrigth-Patterson luftbasen i Dayton, Ohio, 
hvor rygter ta ler om, at myndigheder opbevarer nedstyrtede UFOer og deres ujordiske piloter. 

kere. Der ville højst sandsynligt »sive« et 
eller andet ud; et par dokumenter eller fo¬ 
tografier, eller måske endda vigtigere, nog¬ 
le prøver. 

Som årene går, vil det blive sværere at 
bevare hemmeligheden. Flere og flere men¬ 
nesker vil få noget at vide om ufoet. Som 
en begyndelse måtte alle præsidenter (Tru- 
man, Eisenhower, Kennedy, Johnson, Ni- 
xon, Ford, Carter og Reagan) have noget at 
vide sammen med deres betroede medarbej¬ 
dere og mange militærpersoner. (Mange 
forskere påstår, at militæret skjuler alle op¬ 
lysninger om et nedstyrtet ufo for præsi¬ 
denten og dermed forsøger at tilrane sig no¬ 
get af hans magt. Var dette rigtigt, ville det, 
hvis det blev afsløret, udløse en forfat¬ 
ningsmæssig krise.) Præsidenten er øverst¬ 
befalende for de væbnede styrker og måtte 
derfor være med, når der skulle fremlægges 
politikker overfor et nedstyrtet ufo. At på¬ 
stå, at han ikke ville blive informeret, er 
nonsens. 

Hvis regeringen var i besiddelse af et ned¬ 
styrtet ufo, ville den også foranledige, at 
der blev ført kontrol med andre rapportere¬ 
de ufoer. Den ville holde øje med observati¬ 
onsbølger og andre aspekter indenfor det 
meget komplekse ufo-fænomen. Dette ville 
kræve meget mandskab - et bureaukratisk 
led til behandling af de indsamlede infor¬ 
mationer. Regeringen ville blive meget inte¬ 
resseret i de rapporter, som ufo-grupperne 
og enkeltpersoner har indsamlet. Man kun¬ 
ne så forvente, at regeringen og ufo¬ 


grupperne ville samarbejde i stedet for at 
modarbejde hinanden. 

Det ville have ændret historien 

Lad os opsummere. Hvis regeringen er i be¬ 
siddelse af et nedstyrtet ufo, ville hele ufo¬ 
polemikkens historie være anderledes. Ef¬ 
ter hvad der er sket siden 1947, er der intet 
af det tidligere nævnte, der er sket. Afslø¬ 
ringer i dokumenter, der tidligere er frigivet 
under loven om offentlighed i forvaltningen, 
tyder ikke på, at der hverken foregår en so¬ 
fistikeret overvågning af ufoer eller en ef¬ 
terforskning i regerings regie. Sådan har det 
været siden 1953, da Robertson Panelet 
næsten standsede flyvevåbenets forskning¬ 
sprogram. Siden 1969 har regeringen ikke 
undersøgt ufo-tilfælde rapporteret af of¬ 
fentligheden. Ufo-observatørerne har ikke 
berettet om, at de er blevet kontaktet af 
regeringsansatte eller andre, der ikke kom 
fra ufo-forskningsgrupperne (selv om de 
meget omtalte tilfælde ofte tiltrækker en vis 
skare »fanatikere«, der er interesseret i 
dem). 

Dertil kommer, at hvis regeringen var i 
besiddelse af et nedstyrtet ufo, ville vor tek¬ 
nologiske kunnen have taget nogle store 
spring, ikke kun i forhold til vore konkur¬ 
renter, men også i forhold til vores tidligere 
teknologi. Selv om det er muligt, at nogle 
mennesker har undersøgt objektet siden 
1947 uden at have fundet ud af noget som 
helst, er det usandsynligt. Den viden, man 


havde fået, ville sandsynligvis have ændret 
videnskabens tankegang i en retning, som 
vi ikke kender, ændret vores syn på naturen 
og universet. Der er intet, der tyder på, at 
dette er sket. 

Ingen fremtrædende videnskabsmand er 
trådt frem og har fortalt, at han har arbej¬ 
det på et fundet ufo. Ingen betydningsfulde 
dokumenter har afsløret, at der finder en 
sådan undersøgelse sted. Intet ubestride¬ 
ligt, autentisk fotografi har set dagens lys. 
Og vigtigst, ingen dele fra objektet eller 
dets besætning er blevet fremvist for of¬ 
fentligheden. 

Derfor er det mest fornuftigt at konklu¬ 
dere, at der ikke findes et nedstyrtet ufo. □ 

Kilde: International UFO Reporter 
juli/august 1985. 

Oversættelse: Flemming Rasmussen 

I- 1 


Har du tænkt dig at starte en 
studiekreds om UFOer? Så er 
UFO STUDIUM en hjælp! 



UFO STUDIUM er en spænden¬ 
de opgavebog, som knytter sig 
til grundbogen »UFO. En bog 
om observationer af gådefulde 
himmelfænomener« (Gyldendal, 
1987). 

UFO STUDIUM er på 20 sider 
og illustreret. 

Pris kun kr. 18,00. 

Bogen bestilles ved at indbetale kr. 
18,00 -I- kr. 12,00 (porto/ekspediti¬ 
on) til: 

Giro 9 11 77 25 
Skandinavisk UFO Information 
Postboks 6 
2820 Gentofte 

Husk at skrive »UFO STUDIUM« på 
modtagertalonen. 

Ved køb af mindst 10 eksemplarer 
er prisen kr. 12,00 pr. stk. 



I UFO-NYT nr. 2/85 bragte vi dette billede, der skulle viseliget af en ufo-naut. En læser gjorde i UFO-NYT 
nr. 4-5/85 opmærksom på, at flere detaljer på billedet (brillestel, skrue, ledning og rørkonstruktion) tyde¬ 
de på en jordnær forklaring. SUFOIs fotokonsulent og flyekspert H. Bødker mener, at billedet viser en 
død mand i resterne af en Piper-Cup. Ifølge H. Bødker skal billedet nemlig vendes 90° mod uret (hvilket er 
gjort her). 

RUM-MYSTIK _ 

En beretning om 
Mars-ansigtet 

Af Walter Hain. 


Den 4. april 1987 satte jeg mig til rette ved mit TV for at se ud¬ 
sendelsen »Unglaublichen Geschichten« fra Luxembourg-ka- 
nalen RTL. Temaet var »De kom fra fremmede stjerner« og så 
lovende ud. Medvirkende var Rainer Holbe, der ledede ud¬ 
sendelsen, parapsykologen Elmar Gruber og den kendte 
»bestsellerforfatter« Johannes von Buttlar. 

Pludselig viste Holbe en ny bog af Johannes von Buttlar med 
titlen »Leben auf dem Mars«, udkommet på Herbig-Verlag i 
Munchen i marts 1987. Jeg blev straks stærkt interesseret, for 
bogens forside var prydet af det såkaldte Mars-ansigt, en 
ansigtslignende klippestruktur på overfladen af planeten 
Mars, som blev fotograferet af den amerikanske Viking-sonde 
i 1976, og som havde optaget mig siden. 


Jeg undrede mig derfor såre over, hvilket 
ærinde Johannes von Buttlar var ude i med 
disse Mars-historier. 

I forbindelse med gennemgangen af bo¬ 
gen i TV-udsendelsen, blev der også vist 
forskellige andre fotos fra overfladen af 
Mars. Dog ingen optagelser, som jeg ikke i 
forvejen havde kendt i årevis. Hele udsen¬ 
delsens indhold viste desuden en forbløf¬ 
fende lighed med min egen bog om Mars 
fra 1979. Den største overraskelse var dog, 
at man viste et foto, der først blev omtalt 
som et muligt foto af et »ekstra Mars- 
ansigt«, men derefter af von Buttlar blev 
betegnet som en forfalskning. 

Dette foto stammer fra min bog »Wir, 
vom Mars«. Det drejer sig om en MODEL, 
d.v.s. en rekonstruktion af et Mars-ansigt, 
som jeg selv i 1977 havde lavet i undersøgel¬ 
sesøjemed. 1 min bog har jeg udtrykkeligt 
gjort opmærksom på, at fotoet viser »en 
hypotetisk model«. Udover i et dagblad fra 
Wien har billedet kun været offentliggjort i 
min bog. Så hvordan von Buttlar havde få¬ 
et fat i mit modelfoto og kunne betegne det 
som en forfalskning, undrede mig såre. 

Nogle dage senere fik jeg anskaffet mig 

I et eksemplar af von Buttlars bog »Leben 
auf dem Mars«, da jeg efterhånden havde 


en stærk mistanke om plagiat. Da jeg nøje 
gennemgik bogens tekst, fik jeg afsnit for 
afsnit min mistanke bekræftet. Mange af 
de ting, som jeg har offentliggjort i min 
egen bog og i artikelform, er medtaget i Jo¬ 
hannes von Buttlars bog, uden at jeg eller 
mine materialer er angivet som kilder. Og 
det er useriøst af en »videnskabelig skri¬ 
bent«, som von Buttlar så gerne vil optræde 
som. 

Mange af mine teorier og spørgsmål, jeg 
nævner i min bog, optræder eksempelvis se¬ 
nere i det vesttyske ugeblad Hør Zu den 15. 
og 22. maj 1987, hvor der også bringes ud¬ 
drag af von Buttlars bog. 

Der findes til gengæld ingen »nye sensati¬ 
onelle fotos fra Mars«, som lovet i bogens 
omslagstekst. Jeg kan ikke på nogen måde 
anbefale bogen, da den ikke bringer noget 
nyt. 

Fotoet af »Inka-byen«, som NASA- 
astronomen dr. Jim Cutts har omtalt siden 
1977, har jeg allerede offentliggjort med 
kildeangivelse i det vesttyske Magazin 2000 
i 1981. 

Endvidere offentliggjorde jeg andre 
Mars-fotos i dette tidsskrift, herunder na¬ 
turligvis også selve Mars-ansigtet med an¬ 
givelse af koordinaterne 40, 89 W og 9,55 


N, som jeg i 1977 havde fået oplyst hos 
NASA. Derved kunne jeg også lokalisere 
Mars-ansigtet til Cydonia-regionen på 
Mars, hvilket NASA ikke tidligere havde 
oplyst. 

Jeg indrømmer gerne, at Johannes von 
Buttlar ikke har skrevet ordret af. Men ved 
en gennemgang af de to bøger er ligheden 
mellem indholdet dog så slående, at hans 
bog kun kan betegnes som et plagiat - et 
simpelt tyveri af ideer. 

På et møde i Ancient Astronaut Society, 
der blev afholdt i Fulda i Vesttyskland i 
1980, fortalte jeg om Mars-fænomener. Jo¬ 
hannes von Buttlar var også til stede ved 
denne lejlighed. 

1 sin bog fra 1986 »Sie kommen von 
fremden Sternen« nævnte han for første 
gang Mars-ansigtet. Derudover har von 
Buttlar tilsyneladende ikke i årenes løb in¬ 
teresseret sig for Mars-historierne. 

Efter at have gennemgået von Buttlars 
bog, genoptog jeg mine kontakter til NA¬ 
SA og andre tidligere forbindelser. Jeg be¬ 
stilte nye fotos og de i mellemtiden udkom¬ 
ne engelsksprogede bøger om Mars- 
ansigtet. Bl.a. »The Face on Mars« 
(R.R.Pozos, Chicago Review Press, 1986), 
»Planetary Mysteries« (R. Grossinger, 
North Atlantic Books, 1986) samt en au¬ 
stralsk bog også med titlen »The Face on 
Mars« (B. Crowley og J. J. Hurtak, for¬ 
mentlig udgivet 1985). Derudover udgav 
Di Pietro og Molenaar i 1982 bogen »Unu- 
sual Martian Sur face Features«. 

Første gang jeg stiftede bekendtskab med 
de to amerikanere Vincent Di Pietro og 
Gregory Molenaar’s arbejde, var gennem 
det vesttyske ugeblad STERN den 25. okto¬ 
ber 1980. 

De forskellige kildematerialer viste bl.a., 
at der ikke findes 12 Mars-ansigter, som 
von Buttlar mener. Men talrige mærkvær¬ 
dige klippeformationer på Mars-overfladen 
kan tolkes som ansigter. Et fænomen der 
heller ikke er ukendt på Jorden. 

Dr. John Brandenburg skulle have opda¬ 
get to »ansigter« i Cebrenia-regionen (ikke 
Utopia-regionen) og et i Cydenia-regionen 
(ikke Deuteronilus-regionen) på Mars. 

En vis dr. D. Numedal skulle iflg. den 
vesttyske professor Harry O. Ruppe have 
opdaget et helt område med Mars-ansigter. 

Jeg har alle offentliggjorte NASA-fotos 
og alle amerikanske bøger om emnet, og ef¬ 
ter mine oplysninger findes der ikke »ansig¬ 
ter« andre steder end i Cydonia-regionen 
på Mars. 

En pupil i Mars-ansigtet? 

Dr. Mark Carlotto fra Massachusetts 
mener at have opdaget enkeltheder i »an¬ 
sigtet«, såsom tænder, og Di Pietro kunne 
efter en computer-analyse af billedet se bå¬ 
de øjeæbler og pupiller. 

Disse oplysninger fik mig til at tage mine 
NASA-fotos fra 1977 frem igen og granske 
dem nøjere. Jeg fik også på Det Tekniske 
Universitet i Wien foretaget en computer- 

lokale bibliotek. 



Øverst: Model af Mars-ansigtet lavet af Walter Hain, som står her til højre. 


analyse med indlæggelse af såkaldt »falske 
farver« i stedet for gråtoneværdier. Ved an¬ 
vendelse af denne teknik kom der tilsynela¬ 
dende en pupil frem i Mars-ansigtet. Skyg¬ 
gevirkninger i munden kan ses ved hjælp af 
lup, hvilket jeg ikke tidligere har været op¬ 
mærksom på. Det drejer sig dog kun om to 
skrå, lyse striber, der ikke ubetinget behøv¬ 
er at udlægges som tænder. 

Dr. Carlotto er kommet frem til samme 
resultat ved hjælp af de originale databånd 
fra NASA. Disse databånd er også bearbej¬ 
det af Stanford Research Institute, hvorved 
man har frembragt det hidtil bedste foto af 
Mars-ansigtet. 

På dette foto, der er offentliggjort i de 
nyeste amerikanske bøger, ligger venstre 
ansigts-halvdel i meget stærkt sollys. Her¬ 
ved er både det andet øje samt en del af 
munden blevet synligt i ansigtets højre 
halvdel, der tidligere har ligget meget i 
skygge. Dette foto er ikke tidligere blevet 
offentliggjort i noget tysksproget værk. 

Med baggrund i denne gengivelse er der 
en meget lille chance for, at Mars-ansigtet 
kunne være kunstigt frembragt. Der må la¬ 
ves yderligere undersøgelser og højst sand¬ 
synlig også nye optagelser af Mars- 
overfladen for at få dette bekræftet. 

Der opsendes i løbet af de næste år Mars- 
sonder af NASA, men i øjeblikket er det 
især russerne, der har Mars-projekter i 
gang. 

NASA er stadigvæk af den opfattelse, at 
det såkaldte mars-ansigt er tilfældigt opstå¬ 
et ved hjælp af lys- og skyggevirkninger i 
klipperne. 

Efter optagelserne i 1976 blev dette foto 
lagt i arkiverne sammen med de øvrige, og 
der blev ikke lavet nogen særlig undersøgel¬ 
se. Vincent Di Pietro anfører, at han skulle 
have »genopdaget« billedet i 1979 og sat 


spørgsmålstegn ved ansigtets naturlige op¬ 
rindelse. 

Jeg vil dog gerne oplyse, at billedet blev 
vist i østrigsk TV den 15. december 1976, 
og jeg har beskæftiget mig indgående med 
det i 1977. Endvidere har jeg sendt et eks¬ 
emplar af min bog »Wir, vom Mars«, da 
den udkom i 1979, til Jet Propulsion Labo- 
ratory i Pasadena. 

Min interesse er blevet vakt igen, og jeg 


Walter Hain har i mange år 
beskæftiget sig med fortidens og rum¬ 
fartens gåder. Således var han fra 1977 
til 1964 medlem af »Ancient Astronaut 
Society« og har fået udgivet bøgerne 
»Wir, vom Mars« (Ellenberg Verlag, 
Køln, 1979) og »Irrwege der 
Geschichte, Eine Revision der Theorien 
aber Atiantis und Gotter-Astronauten« 
(Eget forlag, Wien, 1981). Endvidere 
udgav han i årene 1962 og 1963 tids¬ 
skriftet CONTRA, der kritisk beskæf¬ 
tigede sig med overtro og pseudo¬ 
videnskab. I tiden 1979 til 1961 fik han 
offentliggjort flere artikler om, og holdt 
flere foredrag i Vesttyskland og Østrig 
over emnet: »Var der engang Mars- 
boere?« 


arbejder i øjeblikket på en ny bog om 
»Mars-fænomener«, som mere udførligt vil 
beskæftige sig med nogle af de ting, som er 
beskrevet i denne artikel til UFO-Nyt. □ 

Oversættelse og redigering: 

Ole Henningsen 



NYHED! 

Historisk 
lydbånd 

4 interessante 
foredrag: 

• »Velkomsttale« v/ Torben Birkeholm. 

• »SUFOis tidlige år« v/ Per Andersen. 

• »UFOer og nyhedsmedierne« v/ Per Borgaard. 

• »UFO-styrt på Spitzbergen - og andre UFO-myter« 
v/ Ole Henningsen. 

Optaget ved SUFOis 30 års jubilæumsarrangement i Lyngby Storcenter 
den 21. november 1987. 

90 tankevækkende minutter om dansk ufologi 

gennem 30 år. kun kr. 48,- 

Båndet bestilles ved at indbetale kr. 48,- (-1- kr. 12,- porto/ekspedition) på 
giro 9 11 77 25, SUFOI, Postboks 6, 2820 Gentofte. Husk at skrive »4 fore¬ 
drag« på modtagerdelen. 

RUM-MYSTIK 

Ansigtet 
på den 
gådefulde 
planet 

A f Ole Henningsen. 


Utallige gådefulde fænomener er knyttet til planeten Mars og 
er blevet beskrevet i litteraturen i de sidste hundrede år. I de 
allerseneste år har ét bestemt emne dog været i fokus: Findes 
der - som hævdet af visse skribenter - et menneskelignende 
ansigt på Mars-overfladen? Har det en naturlig oprindelse, el¬ 
ler kan det påvises at være kunstigt skabt? Det er nogle af de 
spørgsmål, som artiklen beskæftiger sig med. 


THE FACE ON 

IX/I/VDS 

Evidence for a Last Olvllizatlon? 



Randoffo Rafael Po3t»s 


Ingen anden planet har som Mars - den rø¬ 
de planet - talt til menneskenes fantasi gen¬ 
nem tiderne. Jonathan Swift beskrev allere¬ 
de i 1726 i sin roman »Gullivers rejser«, at 
Mars har 2 måner, heraf den ene med en 
speciel omløbstid. Månerne blev dog i vir¬ 
keligheden først observeret af astronomen 
Hall i 1877. Den italienske astronom G. V. 
Schiaparelli »opfandt« begrebet Mars- 
kanaler. Hans iagttagelser er detaljeret be¬ 
skrevet i bogen »Mars - den gådefulde pla¬ 
net« (om iagttagne fænomener på overfla¬ 
den af Mars) udgivet på dansk på Ufo-Nyts 
Forlag i 1965. Flere astronomer har med 
mellemrum meldt om iagttagelser af lysfæ¬ 
nomener eller mønstre på Mars-overfladen. 
Marconi mente først i 20’erne at have op¬ 
fanget radiosignaler fra verdensrummet, og 
det var nærliggende at gætte på, at signaler¬ 
ne kunne stamme fra Mars. Den russiske 
astronom Shklovsky offentliggjorde i 1960 
nogle undersøgelser af omløbsbanen m.v. 
for Mars-månen Phobos. En af hans for¬ 
bløffende konklusioner på de da forelig¬ 
gende målinger var, at Phobos kunne være 
hul - altså en kæmpestor kunstig satellit. 
Senere undersøgelser har vist, at denne teo¬ 
ri ikke har noget på sig. 

Gennem den seneste halve snes år er der 
dukket et nyt »Mars-mysterium« op - nem¬ 
lig Mars-ansigtet, som har været beskrevet i 
en del bøger og artikler. 

1 1987 fik den vesttyske forfatter Johan¬ 
nes von Buttlar udgivet en ny bog med tit¬ 
len »Leben auf dem Mars«, hvor han koger 
suppe på adskillige Mars-mysterier. Som 
det fremgår af den artikel, som østrigeren 



Ole Henningsen, UFO-NYTs flittige skri¬ 
bent, er trukket i arbejdstøjet og klar til at 
give sig i kast med endnu en artikel. 


Walter Hain har skrevet til dette nummer 
af »ufo-nyt«, er bogen tilsyneladende 
»kraftigt inspireret« af Walter Hains egen 
bog »Wir, vom Mars« fra 1979. 

Og det er i den sammenhæng, at det nu er 
relevant at gøre rede for nogle af de oplys¬ 
ninger, der foreligger om Mars-ansigtet. 

Mars-ansigtet opdages 

Det er amerikanerne Vincent Di Pietro, 
elektroingeniør, og Greg Molenaar, com¬ 
putertekniker, der har formået at give 
Mars-ansigtet en større omtale. Di Pietro så 
billedet første gang i 1977 i et tidsskrift og 
blev interesseret i at finde ud af flere deta¬ 
ljer. Det fik han lejlighed til 2 år senere, da 


han gennemgik fotoarkiverne hos National 
Space Science Data center på Goddard 
Space Center i Greenbelt, Maryland. Her 
fandt han billedet, som var taget af den 
amerikanske Mars-sonde Viking 1 den 25. 
juli 1976. Optagelsens nummer er 35A72, 
hvilket betyder, at der er tale om optagelse 
nr. 72 under det 35. kredsløb. Billedet har 
også NASA-identifikationsnummer 76H593. 

Billederne fra Mars er overført til Jorden 
via radiosignaler og optaget på bånd. Di Pi¬ 
etro og Molenaar kunne derfor anskaffe sig 
kopier af de originale bånd fra Jet Populsi- 
on Laboratory i Californien og begynde 
forsøgene på at få yderligere detaljer frem. 
De to amerikanere forstørrede billedet ved 
hjælp af digital computerteknik. De ekspe¬ 
rimenterede endvidere med forskellige grå¬ 
toneværdier og kontrastmuligheder. Senere 
indlagde man »falske farver« i stedet for 
gråtoneværdier i et forsøg på at lokke end¬ 
nu flere detaljer frem i fotoet. 

Det bedste var naturligvis, hvis man kun¬ 
ne finde et foto af samme område taget på 
et andet tidspunkt og med andre belys¬ 
ningsforhold. Det lykkedes også at finde et 
foto mere i NAS As arkiver. Dette foto har 
optagelsesnummer 70A13 og er taget 35 da¬ 
ge senere. NASA-ingeniøren James Oberg 
har set nærmere på dette forhold og siger, 
at begge fotos blev taget i næsten samme 
vinkel. Ved at omsætte tiden til Mars-dage 
har Oberg beregnet, at billederne blev taget 
med 2 timers mellemrum den samme dag, 
hvorfor lys- og skyggeforhold ikke har 
ændret sig nok til, at det kunne bekræftes, 
at ansigtet var tredimensionelt. 

Med baggrund i deres undersøgelser me¬ 
ner Di Pietro og Molenaar, at ansigtet inde¬ 
holder detaljer, som f.eks. øje, kind, 
mund, øjeæble og pupil. De påstår ikke, 
at ansigtet er kunstigt skabt, men de synes 
alligevel, at det virker utroligt, om det skul¬ 
le være blevet til ved en tilfældighed. 

De offentliggjorde deres materiale ved en 
pressekonference den 1. maj 1980, ligesom 
de senere har redegjort for deres eksperi¬ 
menter og opdagelser i medierne og ved 
foredrag. Et af foredragene blev holdt i ju¬ 
ni 1980 for American Astronomical Socie¬ 
ty, hvor de to forskere bl.a. forsøgte at vise 
ansigtet tredimensionelt ved hjælp af pola¬ 
riseret lys og to forskellige projektorer. 

Forsvunden Mars-civilisation? 

1 bogen »Unusual Martian Surface featu- 



Vincent Di Pietro og Gregory Molenaar. 

Det originale »Mars ansigts« foto taget af Viking 1 den 25. juli 1976. Optagelsesnr. 35A72. 
NASA-identifikationsnummer 76 H 593. Foto: nasa 



Forstørrelse af selve »ansigtet«. De sorte prikker skyldes fejl i datatransmissionen. 

Foto: NASA 



Tegning af Mars-ansigtet lavet af Walter 
Ha in. Nederst i højre hjørne er Kheops-pyra- 
miden indsat i det rigtige størrelsesforhold. 

Tegning: Walter Hain 


res« har forfatterne trin for trin redegjort 
for deres fremgangsmåde i forbindelse med 
undersøgelserne. I bogen viser de også bil¬ 
leder af pyramidelignende strukturer, som 
de har opdaget på Mars-overfladen. Nogle 
af disse pyramider var lokaliseret ret tæt på 
ansigtet, hvilket naturligvis fik fantasien sat 
i sving hos andre interesserede. 

Skribenten Richard Hoagland, der havde 
kendskab til Di Pietro og Molenaars arbej¬ 
de, mente ligefrem at have fundet spor efter 
en forsvunden Mars-civilisation. F.eks. 
fandt Hoagland i nærheden af ansigtet og 
pyramiderne bl.a. et gitterlignende mønster 
af rette linier, som han tolkede som en by. 

En kritik af Hoaglands teori kommer fra 
Harold Masursky, ledende forsker ved 
U.S. Geological Survey, og en af de føren¬ 
de eksperter indenfor Mars-geologien. Han 
vejledte NASA, da der skulle vælges lan¬ 
dingssteder til Viking-sonderne. 

Med hensyn til ansigtet siger Masursky, 
at det er »interessant, fordi det er et ansigt, 
men det er i et område med stærk erosion - 
af vand og frost. Det er blot ét af mange 
lignende områder på Mars' overflade, og 
mange af dem har fået deres facon affrem¬ 
brydende forkastninger. Af de mange lig¬ 
nende områder er der et eller to, der ligner 
levende væsener.« 

Om pyramiden i nærheden af byen siger 
Masursky: »Det er en møgelendig pyrami¬ 
de. Den ligner mest af alt et erosionspro¬ 
dukt. I det centrale Nevada har jeg fundet 
pyramider, skabt af erosion og forkastnin¬ 
ger, der er bedre end den. Hvis man vil på¬ 
stå, at noget som den er bevis på en uddød 
civilisation, er det fuldstændig nonsens .« 

Masursky sagde til tidsskriftet OMNI: 
»Jeg forsøger at finde et egnet landingssted 
for en mulig Mars Rover. Og dette (byen på 
Mars) er ikke et af de steder. Jeg vil sende 
en eventuel 30 milliarder dollars mission 
hen. Selv om der var nogle, der ville betale 
missionen, er Jeg ikke sikker på, at jeg ville 
sende den derhen, da der er andre og mere 
interessante steder på Mars .« 

»Jeg tror, at det mest sandsynlige bevis 
for udenjordisk intelligent liv vil være kul¬ 
turgenstande, som vi direkte snubler over,« 
siger James Oberg og fortsætter, »og Jeg 


tvivler på, at de vil være små. Så det er ri¬ 
meligt at søge efter kulturgenstande i rum¬ 
met - når bare kendsgerningerne og argu¬ 
menterne er forsvarlige.« I øjeblikket er 
den mest positive ting, han er villig til at si¬ 
ge om Mars-by teorien, at den »nok er en 
del af folkloren .« 

De forskellige oplysninger har også fun¬ 
det vej til den sovjetiske presse. Således har 
f.eks. Vladimir Avinsky, der er cand.sci¬ 
ent. i geologi og mineralogi, en artikel i 
Moscow News Weekly, hvor han beskæfti¬ 
ger sig med byen og pyramidestruktu¬ 
rerne. 


Inka-byen 

Det er nu ikke første gang i nyere tid, at in¬ 
teressen for Mars-byer er dukket op. Et bil¬ 
lede taget af rumsonden Mariner 9 i 1977 
vakte en del opsigt og blev kendt som Inka¬ 
byen. Om dette foto sagde Dr. Harold Ma¬ 
sursky: 

»Inka-byen er så geometrisk og præcis, 
at man let kunne forestille sig strukturerne 
som et tegn på intelligens. Men det kan nu 
også sagtens være en usædvanlig geologisk 
formation .« 

Richard Hoagland fortsætter sit arbejde 
på trods af kritikken. Han har samlet en 


12 UFO-NYT 3/88 


























Den omdiskuterede »Inka-by« ses nederst 
til højre. Billedet er taget af Mariner 9. 

Foto: NASA 

gruppe videnskabsmænd, der under navnet 
»The Independent Mars Investigation Te¬ 
am« arbejder på at undersøge hans bereg¬ 
ninger og opdagelser. Efter at have under¬ 
søgt de Viking-fotografier, der blev taget 
fra rummet, berettede de på den Anden 
Mars Konference i Colorado i 1984, at der 
var nok af stof til at foretage flere under¬ 
søgelser. 

For at gøre dette, dannedes, hvad der 
kaldtes »Mars Investigation Group«. Den¬ 
ne gruppe er organiseret under ledelse af C. 
West Churchman og Tom Rautenberg fra 
International Program in Applied System 
Design ved University of California i Be- 
rkeley. Gruppen har bedt om og har mod¬ 
taget billeddatabånd fra NASA, samtidig 
med at den planlægger at sende 16 billeder 
til analyse hos fire forskellige forskning¬ 
shold, der arbejder på nogle af landets mest 
fremtrædende forskningscentre. Eksperter 
ved MITs Artifical Intelligence Laboratory, 
Bell Labs y Lucas Film Ltd. og Earth Satel li- 
te Corporationy der analyserede Landsat 
billederne, vil uafhængig af hinanden for¬ 
større og undersøge Viking-fotografierne. 
Rautenberg og hans kompagnon, den tidli¬ 
gere astronaut Brian O’Leary, siger, at de 
forsøger at finde et svar på dette »åbne vi¬ 
denskabelige spørgsmål«. 

»Nu da vi har et glimt afy hvad vor for¬ 
skning af Mars har at byde på«y siger Ho- 
agland, »må vi uvilkårligt spørge omy hvad 
der ellers ligger tilbage af uopdagede og 
oversete ting på magnetbåndene med bille¬ 
der fra Viking-projektet?« 

Siden da har gruppen arbejdet med 
Mars-billederne på forskellig vis og udsend¬ 
te i 1986 bogen »The Face on Mars: Evi- 
dence for a Lost Civilization?«. Bogen vi¬ 
ser mange nye billeder med tilsyneladende 
ejendommelige strukturer, men er samtidig 
også lagt stærkt spekulativ an. Lidt firkan¬ 
tet sagt, er der næsten ikke den »flueklat«, 
der ikke befordrer fantasien ud på overdre¬ 
vet. Men bogen kan naturligvis anbefales 
for læsere med speciel interesse i disse ting. 

Træsko og skrifttegn på Mars? 

Da jeg for år tilbage diskuterede bl.a. 
Mars-ansigtet med min gamle ufo-kollega. 



Er det et B, et 6-tal eller noget helt tredie, som man kan skimte på denne Mars-klippe? 

Foto: NASA 

stud. scient. Ole J. Knudsen, Odder, viste 
han mig et par fotos fra Viking-sonderne, 
der landede på Mars. Det ene foto viste til¬ 
syneladende en træsko stående midt i Mars- 
landskabet. På det andet billede kunne man 
se et B eller et 8-tal aftegnet på en af Mars- 
klipperne. 

Ingen af os tror på træsko eller bogstaver 
på Mars, men vi tror på, at der med tilfæl¬ 
dige lys- og skyggevirkninger kan opstå 
mange ejendommelige formationer, som 
kan sætte fantasien i sving. 

Verdens største glade ansigt 

Den kendte videnskabelige skribent Martin 
Gardner skrev i 1985 en artikel i »The 
Skeptical Inquirer« med titlen »The Great 
Stone Face and Other Nonmysteries«. I 
denne artikel ironiserede han over de man¬ 
ge teorier om Måne- og Mars-byer og viste 
bl.a. et foto af »det glade ansigt«. Der er 
tale om et 5 miles bredt krater, der af Jet 
Propulsion Laboratory spøgefuldt kaldes 
for det største kendte glade ansigt i Solsy¬ 
stemet. 



»Det glade ansigt« på Mars. 

Foto; Jet Propulsion Laboratory 



»Pyramiden« på Mars. Foto: nasa 


Eksperiment med Mars-ansigt 

Det er ikke svært at afprøve betydningen af 
lys- og skyggevirkninger. Jeg formede selv 
et »ansigt« i et materiale og fotograferede 
det fra en vis højde. Derefter vendte jeg 
»ansigtet« 90 grader og tog et nyt billede. 
På det sidste billede med de nye skyggevirk- 


I ninger kan man end ikke ane noget tegn på 
et »ansigt«. Dette forsøg beviser naturligvis 
ikke, at der ikke er et ansigt på Mars! Men 
det viser, at man skal være varsom med sine 
konklusioner. 

Om der i virkeligheden skulle findes et 
kunstigt skabt monument på Mars vil kun 
kommende rumsonder eller bemandede 
flyvninger til planeten give os svar på. □ 


Kilder: 

The Cambridge Photographic A tlas of the 
Planets. 

Vincent Di Pietro and Gregory Molenaar: 
Unusual Martian Surface Features, 3. 
udgave, Mars Research, Glenn Dale 1982. 
Randulfo Rafael Pozos: The Face on 
Mars: Evidence for a Lost Civilization?, 
Chicago Review Press 1986 Mark 
Washburn: Mars At Last!, Abacus, 
London 1977. 

CENAP: Night Lights, nr. 134, 4.87; nr. 
136, 6.87 

ICA RU S, 22:197-204, 1974 
Moscow News Weekly, nr. 2, 1983 
Mysteria, nr. 4/80 
OMNI, marts 1985 

The Skeptical Inquirer, vol. 10, Fall 1985; 

vol. 11, Spring 1987 

Sky & Telescope, april 1983 


Det handler om alternative holdninger, 
metoder og terapier, lige fra sund kost, nye 
levemåder, nye ideer og tanker til alternativ 
bankvirksomhed, healing og nyreligiøse be¬ 
vægelser. 

Hele emnekredsen har længe haft van¬ 
skeligt ved at finde balancen mellem seriøs 
nytænkning og ren fantasi, og desværre ud¬ 
nyttes godtroende mennesker nemt af plat¬ 
tenslagere, som »branchen« ikke er fri for. 

Lignende tendenser har i mange år præ¬ 
get ufo-området, og SUFOI har udfoldet 
store bestræbelser på at lægge afstand til 
useriøse elementer. 

Det var derfor med nogen forsigtighed, 
at SUFOI vovede sig ud på dette »gedemar- 



Øverst ses det hjemmelavede ansigt. Ne- 
derst ses den samme skål, denne gang 
vendt 90 grader, og ansigtet er pist væk! 


ked«, som arrangørerne selv skrev var det 
indtryk, som folk kunne få af arrangemen¬ 
tet. 

Ufo-fænomener mere end rumskibe 

Flere gæster og udstillere udtrykte da og¬ 
så undren over, hvad SUFOI og ufoer dog 
kunne have med sind, krop og ånd at gøre! 

Svaret kan deles i to. For det første er 
ufo-fænomenerne ikke indskrænket til blot 
at omhandle en mulig fysisk eksistens af 
»fartøjer« fra et sted i universet. Det er i 
høj grad også et spørgsmål om, hvad folk 
forestiller sig og tænker, og hvordan folk i 
sindet er åbne eller lukkede over for de 
mange forskellige forklaringer på ufo- 


Foto: Ole Henningsen 


AKTIVITETER 


Sind, Krop, And 


Af Torben Birkeholm. 


— og UFOer 


Sind, krop, ånd var titlen på et stort multi-arrangement ved 
tidsskriftet Nyt Aspekt. Det foregik i Aalborghallen den 22., 23. 
og 24. april 1988, hver dag fra kl. 10 til kl. 19. 

Arrangementet har tidligere været præsenteret i København, 
men for første gang deltog SUFOI med en udstillings-stand og 
et foredrag. 

Foto: Torben Birkeholm - Foto: Torben Birkeholm 


fænomenerne. For det andet har SUFOI 
netop det formål at informere om ufo¬ 
fænomenerne og arbejdet med undersøgel¬ 
ser af konkrete observationer. Og hér var en 
god lejlighed til at slå S UFO Is holdninger 
og metoder fast. 

Lille stand med blikfang 

Arrangementet bød på et overdådigt prog¬ 
ram med konstante aktiviteter. Der var næ¬ 
sten hundrede udstillere i den store hal, og 
på scenen afløste shows og demonstratio- 
her af teknikker og metoder hinanden. An¬ 
dre steder i huset var der workshops og bi¬ 
ografer, og i alt 36 foredrag løb af stablen i 
de tre dage. 

SUFOI havde lejet en lille stand med kun 
4 m^ gulvplads og 10 m^ vægplads. Hér var 
ikke plads til de traditionelle plancher med 
tekster, som folk kunne fordybe sig i - og 
samtidig skulle vi jo konkurrere med man¬ 
ge andre om folks opmærksomhed. 

Derfor besluttede vi at producere nogle 
helt nye plancher, som var skræddersyede 
til standen (se billederne). De skulle virke 
som blikfang og tiltrække folk. 

Alle, som viste interesse for standen, fik 
et gratis eksemplar af UFO-NYT med et 
særligt tilbud om abonnement, og på en 
flot reol var fremlagt en række af SUFOIs 
udgivelser til gennemsyn og evt. bestilling. 
Til lejligheden var lavet en opgave, der te¬ 
stede gæsternes viden om SUFOI og UFO¬ 
NYT, og blandt de rigtige løsninger blev 
der trukket lod om bogpræmier m.m. 



SUFOIs stand i Aalborghallen med de spe- 
cial-fremstillede plancher. 



Inge H. Svane, SUFOIs udstllllngskonsu- 
lent, taler med en Interesseret gæst. 


Mange hjælpere 

For at kunne bemande standen i hele åb¬ 


ningstiden var det nødvendigt at trække på 
hjælp fra alle i SUFOI-Aalborg. Selv det 
var ikke nok, når det var nødvendigt med 
dobbeltbemanding. Men heldigvis mødte 
Inge H. Svane og Peter Nørgaard fra SU¬ 
FOIs afdelinger i hhv. Århus og Silkeborg 
op og gav en hjælpende hånd. 

Det var en hård, men sjov opgave at tale 
med de mange gæster på udstillingen. Alle 
hjælperne havde også tid til at komme 
rundt og se på de andre tilbud, og det blev 
til mange fornøjelige, pudsige og interes¬ 
sante episoder. 

Overvældende interesse 

Interessen for SUFOIs stand var stor - ja, 
faktisk overvældende! Der var ikke tid til at 
sidde ned og slappe af i mange sekunder, og 
der blev uddelt henved 900 eksemplarer af 
UFO-NYT til interesserede. Mange af gæ¬ 
sterne tog sig tid til en snak, og flere kunne 


fortælle om interessante observationer, 
som nu undersøges. Der blev også knyttet 
kontakter til en række personer, som kan 
assistere SUFOI på forskellig vis. 

Medierne var også interesserede i SU¬ 
FOI, og det blev bl.a. til et interview i 
Nordjyllands Regionalradio. Gæsterne 
kom langvejs fra, og mange nordmænd 
havde fundet vej til Aalborg. Et par ameri¬ 
kanske herrer på rejse i landet fik også tid 
til en snak om ufoer. 

SUFOI brugte mange timer og megen 
energi på udstillingen, som i øvrigt også ko¬ 
stede en pæn sum penge at få op at stå. Vi 
håber, at vi får valuta for indsatsen, som 
også omfattede et foredrag i Teatersalen 
ved Torben Birkeholm, der fortalte om næ¬ 
robservationer under titlen »Ufoer tæt 
på!«. Selv om det var det allersidste fore¬ 
drag, den 24. april kl. 18-19, mødte et pænt 
antal tilhørere op til foredraget. □ 


SUFOIs aktivitetskalender 

Efterår 1988 

19. september — 30. september: 

UFO-udstilllng 

Hovedbiblioteket, Mølleparken, Århus C 

20. september, kl. 19: 

Foredrag »UFOer tæt på« 

Hovedbiblioteket, Mølleparken, Århus C 
Gratis adgang 

25. oktober ~ 15. november: 

Foredragsrække v/ Peter Nørgaard og Bo Nielsen 
25. okt. »Ufoernes historie« 

1. nov. »Liv i Universet« 

8. nov. »Nærobservationer« 

15. nov. »Rapportoptagelse i teori og praksis« 

Ny tids Aftenskole, Århus, tif. 06 18 55 66 
Deltagergebyr: kr. 100,00. 

22. november, kl. 16: 

Foredrag »Focus på UFOer« vi Kim Møller Hansen 
Ringsted bibliotek 
Gratis adgang 

Flere foredrag er under forberedelse - se din lokale dagspresse. 

Savner du et foredrag i dit område, så kontakt Bent Eriksen 
påtif. 05 92 00 81. 


Deltag i et hyggeligt samvær i SUFOIS lokalgruppGr: 


Aalborg-gruppen 

Århus-gruppen 

Silkeborg-gruppen 

Fredericia-gruppen 

Svendborg-gruppen 


Torben Birkeholm, tIf. 08 14 70 97 
Inge Svane, tif. 06 99 92 39 
Peter Nørgaard, tif. 06 80 13 15 
Bent Eriksen, tif. 05 92 00 81 
Frank Lerbæk, tif. 09 21 39 46 


Københavns-gruppen Arne S. Petersen, tif. 01 75 27 12 

AKTIVITETER _ 

Jubilæum i Aalborg 

Af Torben Birkeholm. 


Den 16. februar 1988 var det 15 år siden, at SUFOl etablerede 
den nuværende Aalborg-afdeling. Dengang - som nu - skulle 
SUFOIs repræsentanter tage sig af rapport-indsamlingen i he¬ 
le Nordjylland, et område der strækker sig fra Skagen til 
Hobro. 

Denne opgave er søgt løst gennem et omfattende arbejde med 
undersøgelser i hele landsdelen, så vidt muligt på selve ob¬ 
servationsstedet. Arbejdet er udført af nogle af de særligt ud¬ 
dannede rapportoptagere, som har talt med hundredvis af 
nordjyder i tidens løb. 


Den aktive indsats afspejler sig tydeligt i 
rapport-statistikkerne for perioden. Set i 
forhold til f.eks. Vestjylland, behandler 
SUFOI-Aalborg over tre gange så mange 
henvendelser om observationer. Men det 
skyldes ikke, at ufoer foretrækker det 
nordjyske område! 

Erfaringen viser, at aktive ufo¬ 
interesserede, der »reklamerer)) for sig selv, 
tiltrækker et større antal henvendelser. 
Folk skal jo vide, hvor de skal få fat i os, 
når de ser noget på himlen! Og SUFOl har 
ikke haft repræsentanter i Vestjylland i fle¬ 
re år. 

Når vi efterlyser vidner til aktuelle obser¬ 
vationer, kommer der ofte et større antal 
henvendelser om ældre observationer sam¬ 
tidig - og de tæller jo også i statistikken. 

Befolkningstætheden spiller selvfølgelig 
også en rolle, men der er ingen tvivl om, at 
nogle aktive folk kunne grave en række 
spændende observationer frem fra den 
vestjyske befolkning eller andre steder, 
hvor SUFOl ikke er lokalt repræsenteret. 

Radarobservation og biljagt 

Fra SUFOI-Aalborgs arbejde i Nordjylland 
huskes bl.a. en observation fra 1976, hvor 
civile og militærpersoner samtidig så tre lys 
i trekant-formation, der langsomt bevæge¬ 
de sig mod nord i retning mod Flyvestation 
Aalborg. På radaren bemærkede man et 
usikkert mål, og da lyset pludselig blev 
slukket, kunne de nærmeste høre, at ge¬ 


nstanden fortsatte på kursen, med en højf¬ 
rekvent lyd. To jagerfly i nærheden blev 
omdirigeret, men så intet. Sagen er fortsat 
uopklaret (1). 

I 1980 blev en hel egn opskræmt, da en 
kvinde med sine to børn blev forfulgt af et 
rundt lysfænomen, da de kørte i bil på 
strækningen mellem Frederikshavn og Ska¬ 
gen. Lyset kunne tilsyneladende bevæge sig 
fra en position lige bag bilen til en afstand af 
mere end en kilometer, i løbet af et øjeblik - 
og tilbage igen, lige så hurtigt. På et tid¬ 
spunkt bevægede lyset sig ud over terrænet, 
hvor det kunne ses ud ad sideruden, mens 
det fulgte bilen, der kørte omkring 140 km i 
timen. Familien nåede bopælen i Skagen 
uden at komme noget til, bortset fra cho- 
ket. Trods megen omtale og mange henven¬ 
delser er sagen stadig uopklaret (2). 

Neon-ufo 

Skagen var også rammen om et af de mere 
pudsige tilfælde. En mørk aften fordrev en 
bilist noget ventetid i udkanten af byen, 
hvor han så ud over et fladt græsområde 
mod kysten, hvor en 3 meter høj, lysende 
genstand så ud til at være »landet«. 

Han mente, at den aflange genstand, der 
stod på den ene ende, var ca. 500 meter 
borte. 

Kort efter kørte han derfra for at hente 
sin kone fra arbejde. Ophidset overtalte 
han hende til at følge med ud til stedet, blot 
for at konstatere, at genstanden var borte. 


Historien melder ikke noget om, hvad ko¬ 
nen sagde til ham, men vi véd, at han virke¬ 
lig så en aflang lysende genstand! 

Grundige undersøgelser på stedet afslø¬ 
rede et knust neonrør på 40 watt, i en af¬ 
stand af kun 50 meter fra observationsste¬ 
det. Neonrøret havde stået op ad et elekt¬ 
risk hegn, så en hesteejer fra sit hjem kunne 
se, at der var strøm på hegnet! 

En kvindelig nabo havde også set det ly¬ 
sende ))rør« og undret sig. Hun var dog me¬ 
re resolut end bilisten - som hun i øvrigt be¬ 
mærkede. Da han var kørt fra stedet første 
gang, gik kvinden ud på marken, hvor hun 
selvfølgelig opdagede, at det kun var et ne¬ 
onrør. I bar irritation over at være blevet 
offer for synsbedraget, sparkede hun til ne¬ 
onrøret, så det gik i stykker. Dét var årsa¬ 
gen til, at bilisten ikke kunne vise sin kone 
den mystiske ufo-landing, da han senere 
vendte tilbage (3)! 

Lyskegle på himlen 

I 1982 var hele Nordjylland skueplads 
for et imponerende lysfænomen. Ved 3- 
tiden påskemorgen bemærkede nogle lystfi¬ 
skere en mystisk lyskegle, der lyste nedover 
et område i nordlig retning. 

Da vi bad andre vidner om at henvende 
sig, udløste det en sand telefonstorm. Over 
et hundrede opringninger viste, at fænome¬ 
net var set fra alle områder i landsdelen, og 
alle havde set lyskeglen imod nord. Selv om 
mange bedømte afstanden til få hundrede 
meter, måtte det være et fænomen som var 
betydeligt længere borte - udenfor selve 
landsdelen, oppe i atmosfæren. 

Og det var det også. Lyskeglen var rester¬ 
ne af et større udbrud af nordlys, som var 
startet flere timer tidligere! 

Problemet med at bedømme afstanden til 
et lys i mørke blev sat i relief, da vi på sam¬ 
me tid modtog en henvendelse fra en fami¬ 
lie, der standsede sin bil lidt vest for 
Dronninglund, fordi den opdagede en stor, 
lysende ))høstakformet« genstand, der lan¬ 
dede på marken 50 meter borte! 

Havde et ægte ufo sneget sig til en lan¬ 
ding, mens folk havde opmærksomheden 
vendt mod nordlyset? 

Nej! Familien i bilen kiggede i samme 
retning som alle de andre og på samme tid¬ 
spunkt. De mente ikke at have set lyskeg¬ 
len, trods det faktum, at den fyldte en stor 



Tegning udført af en af de tre lystfiskere 
I ved Brønderslev. 

En nordlys-stråle fotograferet i Finland 
1980. Sort-hvid gengivelsen yder desværre 
ikke dette farverige billede fuld retfærdig¬ 
hed. 

del af himlen i synsretningen. De erkendte, 
at genstanden ikke var under horisonten, 
men kunne ikke tro, at det var et nordlys¬ 
fænomen over 100 km borte. Ikke desto 
mindre var det tilfældet, og et sådant syns¬ 
bedrag kan vi alle opleve. Ingen af observa¬ 
tørerne den påskemorgen bedømte afstan¬ 
den korrekt, de fleste mente få hundrede 
meter, nogle få gættede på et par kilometer 
(4)! 


Bilstandsning 

I 1982 oplevede en anden nordjysk bilist at 
blive blændet af et kraftigt lys fra fire ly¬ 
skilder i luften, samtidig med at bilens mo¬ 
tor gik i stå. Ude af stand til at orientere 
sig, måtte han styre bilen på lykke og from¬ 
me, mens den trillede 100 meter, inden den 
standsede - heldigvis på ret køl i rabatten. 

Lyset forsvandt pludseligt, som når man 
slukker en kontakt, og bilisten kunne igen 
starte og køre hjem. Han var alene om op¬ 
levelsen, som ikke er ganske enestående, 
men uopklaret (5). 

Flittige læsere af UFO-NYT har sikkert 
bemærket flere interessante nordjyske ob¬ 
servationer fra de sidste femten år, men lad 
os her nøjes med dette tilfældige udpluk. 

Nordjysk ufo-interesse 

SUFOI-Aalborg har gennem årene trukket 
på hjælp fra en lang række personer. Man¬ 
ge har deltaget i de jævnlige møder i den lo¬ 
kale gruppe. Hér er de fleste lokale obser¬ 
vationer blevet gennemgået og diskuteret, 
og deltagerne har altid fået de sidste nyhe¬ 
der på ufo-fronten før de fleste andre. 

Gruppen har arrangeret fremvisning af 
lysbilleder, film og video-optagelser, og fle¬ 
re gange om året er offentligheden blevet 


inviteret til foredrags-aftener. En lang ræk¬ 
ke udstillinger, fortrinsvis i Aalborg- 
området, har interesseret mange nordjyder, 
og særligt mange besøgte den store udstil¬ 
ling i Aalborghallen i anledning af SUFOI- 
Aalborgs 10 års jubilæum i 1983, hvor Aal¬ 
borgs borgmester Kaj Kjær stod for åbnin¬ 
gen. 

SUFOI-Aalborg har flere gange inviteret 
på udflugter, bl.a. til Ole Rømer observato¬ 
riet i Århus, og de mere traditionelle obser¬ 
vationsture, hvor interesserede kan få lej¬ 
lighed til at blive fortrolige med de mange 
himmelfænomener ved nattetide. Der er 
som regel rig lejlighed til at studere månen, 
stjerner, planeter, meteorer, fly, helikopte¬ 
re, satellitter m.m. 

Det er ofte sket, at SUFOI-Aalborg har 
medvirket i de lokale medier, og det er ble¬ 
vet til mange timers indslag om ufoer i lo¬ 
kalradioer og -TV, regionalradioen og en 
række artikler i dagspressen. 


Aalborghallen ramme om jubilæet i 
1988 

15-års jubilæet blev markeret om aftenen 
den 16. februar ved et stort arrangement i 
Aalborghallen. SUFOIs helt nye planche¬ 
udstilling var ophængt i foyeren, hvor bøg¬ 
er, hæfter, bånd, blade og andre salgsmate¬ 
rialer lå til gennemsyn. 

Aftenens gæster kom fra hele Nordjyl¬ 
land, og de hørte en række foredrag i Tea¬ 
tersalen, hvor SUFOIs formand, Torben 
Birkeholm - selv nordjyde - bød velkom¬ 
men. 

Den lokale repræsentant, Jann E. A. Ni¬ 
elsen, fortalte om SUFOI-Aalborgs aktivi¬ 


teter og nogle af de nyeste lokale observati¬ 
oner. 

Gæstetaler var Peter Nørgaard, SUFOIs 
repræsentant i Silkeborg. Han fortalte le¬ 
vende om den dramatiske hændelse i Au¬ 
stralien fra januar 1988, hvor en familie i 
bil blev forfulgt og terroriseret af et orange 
lysfænomen (6). 

Aftenen sluttede med en lysbilled- 
fremvisning fra SUFOIs arkiv over danske 
ufo-fotos, hvor flere af billederne aldrig 
tidligere er vist for et nordjysk publikum. 

Mange af de fremmødte benyttede lejlig¬ 
heden til at få en snak med folk fra SUFOI, 
og jubilæet gav også anledning til at knytte 
kontakt med nye interesserede, som sikkert 
vil møde op ved de kommende møder og 
arrangementer. Alle er i øvrigt velkomne til 
SUFOI-Aalborgs møder. 

Ring på tlf. 08 17 85 39 eller 08 14 70 97 
og få en indbydelse til næste møde! □ 


Henvisninger: 

(1) UFO-NYT nr. 4, 1983, s. 10 ff. 

(2) UFO-NYT nr. 2, 1981, s. 3 ff. 

(3) UFO-NYT nr. 1, 1981, s. 20 ff. 

(4) UFO-NYT nr. 4, 1982, s. 18 ff. 

(5) UFO-NYT nr. 5, 1984, s. 30 ff. 

(6) UFO-NYT nr. 2, 1988, s. 3 ff. 


Medlemsmøder 

Er du interesseret i at deltage i et 
medlemsmøde? Sa kontakt SUFOIs 
lokale repræsentant. 
Adressen står på side 3. 



21. november 1982, Hobro. Tegning: EI Magno 


ufo-nyt. •• for dig som vil vide mere 

NOTITSER om 

Vor eventyrlige 
verden 


Læsetips: 

Charles Berlitz: Bermuda Trekanten 
(Bogan, 1976) 

Charles Berlitz: Forsvundet (Bogan, 
1978) 

David Group: Nye facts om Bermuda 
Trekanten (Bogan, 1985) 

Kristian Kristiansen: Bermuda 
Trekanten (Gyldendal, 1988) 

David Kusche: The Bermuda Triangle 
Mystery - Solved! (Warner, 1975) 

kmh 


Under denne overskrift 
bringes løst og fast 
om mystiske hændelser 
- som ikke handler om 
ufoer, men som alligevel 
pirrer vores nysgerrig- 


Er »Flight 19« fundet 
i Bermuda Trekanten? 

Den 5. december 1945 lettede 5 
Avenger torpedobombefly med i alt 14 
mand om bord fra Fort Lauderdale i 
Florida. De skulle på en 
rutineflyvning, men allerede en time 
efter starten fik de problemer. De 
havde mistet orienteringen, 
instrumenterne fungerede ikke, og 
alting virkede unormalt - selv havet så 
underligt ud. Det sidste, man hørte, 
var løjtnant Taylors fortvivlede 
stemme: »Vi ryger i havet. Vi er 
fortabt!«. 

En redningsflyvebåd blev sendt ud, 
men også den forsvandt sporløst. Al 
eftersøgning var resultatløs. Flyenes 
forsvinden blev snart kendt som én af 
mange uløste gåder i Bermuda 
Trekanten. Fornylig meddelte den 
professionelle skatte jæger Mel Fisher, 
at han i 1971 ved en tilfældighed 
»faldt over« vraget af et Avenger-fly 
på 10 meter vand, 20 miles vest for 
Key West, da han ledte efter et sunket 
skib. 

Da Mel Fisher fornylig igen var i 
området, besluttede han at hæve 
flyvraget. Da vraget nåede op til 
vandoverfladen, dukkede en (ubrugt) 
faldskærm op. Der var naturligvis intet 
lig i flyet. Er det så et af de 5 
forsvundne Avenger-fly fra 1945? Det 
vides endnu ikke. Mel Fisher har hidtil 
nu kun fortalt om vraget. Ingen andre 
end hans nærmeste medarbejdere har 
set det. Om det virkelig er et Avenger- 
fly vides altså heller ikke med 
sikkerhed. Indtil videre er denne nye 
historie fra Bermuda Trekanten altså 
også indhyllet i mystik. □ 



Det påstås, at over 2.000 mennesker er forsvundet i Bermuda Trekanten. Er fly og skibe ble¬ 
vet ofre for voldsomme tornadoer, strømhvirvler og andre naturfænomener? Eller er det 
ufoer, som bortfører fly og skibe? Tegning; OezsO Stemoczky 

»Hvide vande«< fotograferet fra luften ud for Orange Key. De lysende hvide vande er et ofte 
set mysterium i Bermuda Trekanten. Skyldes det undersøiske udslip af naturgas? 

Foto; J. M. Valentine. 


Ny teori om 

Bermuda Trekantens gåde 

Det trekantformede havområde ved 
Bermuda har gennem årene fået et ilde 
ry: fly og skibe forsvinder sporløst 
med passagerer, besætning og last. 
Nogle af de rapporterede hændelser er 
beviselige løgnehistorier, men en del er 
sande. Helt tilbage i 1966 traf jeg en 
englænder i Lissabon. Han havde 
mistet kone og børn i en uforklarlig 
flyulykke i Bermuda Trekanten. 
Fremsat er talrige forklaringer på 
hændelsesårsagerne, men selv i dag er 
intet bevist. 

En mulighed, som forekommer 
sandsynlig, er udslip af mere eller 
mindre let antændelig naturgas, som i 
tilstrækkelige kvanta kan få havvand 
til helt eller delvis at miste sin 
bæreevne (boble/gaslomme-dannelse), 
hvorved skibe kan synke eller komme 
til at ligge for lavt i vandet. 

Fænomenet er kendt fra offshore- 
boreplatforme, hvor ukontrolleret 
gasudslip har fået flydende 
boreplatforme til næsten at kæntre. 
Endvidere kan letantændelige gaslag 
på havoverfladen bringes til eksplosion 
af skibsmotorers hede 
forbrændingsudstødning. Det samme 
fænomen kan være forklaring på 
forsvundne fly, som flyver ind i en 
tilstrækkelig tæt gassky, der antændes af 
motorudstødningen. Men, som sagt, 
en accepteret hændelsesforklaring er 
endnu ikke fundet. □ 

/C. C. Brunckhorst. 


Når lynet slår ned 

Et af de mest gådefulde aspekter ved 
ufofænomenet, viser sig i rapporter 
om forstyrrelser hos køretøjer i 
motoren, forlygterne, radioen, osv. Så 
det er af interesse at undersøge ikke 
ufo-hændelser, der involverer lignende 
effekter. 

Sandy Chinn fortalte avisen St. Louis 
Post Dispatch, at elektronikken på 
instrumentpanelet på hendes bil gik 
ud, mens hun kørte i et tordenvejr i 
nærheden af Southern Illinois 
University i 1987. Bob Kissinger, chef 
for teknologiafdelingen ved 
McDonnell Aircraft Company mener, 
at hændelsen skyldes 
elektromagnetisk pulseren fra lynene, 
selv om bilen faktisk ikke blev ramt af 
noget lyn. Han antog, at strømmen fra 
et lynnedslag i nærheden gled langs 
med bilens ledningsnet, indtil den fandt 
det svageste punkt, formodentlig en 
computerchip i instrumentbordet. Den 
inducerede strøm ville så kunne over¬ 
belaste chip’en og få den til at brænde 
sammen. 

Metal vil normalt beskytte de svage 
komponenter for den inducerede 


strøm, men nyere biler har en mere 
letpåvirkelig elektronik, og de har 
mere plastik end metal. 

Bill Draper fra Delco Elektronics 
mener derimod, at det er uhyre 
sjældent, at bilers elektronik bliver 
slået ud af et nærliggende lynnedslag. 
Kilde: ACUFOS Bulletin no. 50y june 
1988/Maj Hedvard 

Hovsa-missil? 

Den 15. juni 1987 havde et 1,2 m langt 


»missil« med finner nær ramt et Boeing 
737 passagerfly over West Virginia. 
Ingen har taget ansvaret for det 
mystiske objekt. 

Piloten (på Delta Flight 1083 fra 
Pittsburgh til Atlanta) sagde, at 
objektet nærmede sig hans fly ret 
forfra med høj hastighed, men 
passerede lige under og til siden for 
flyet. Derefter tabte han det af syne. 
Forsvarsministeriet benægter, at 
»raketten« var en af deres; og 
National Weather Service sagde, at det 



Spor efter et lynnedslag. Foto: Westloghouse Electric Corporation. 

efter al sandsynlighed heller ikke var 
deres. 

Kathleen Bergen fra FAAs regionale 
hovedkvarter i New York mener, at 
»det må have været en luftskibsformet 
helium ballon.« Men Weather Service 
svarede, at vinden i jetstrømmen over 
West Virginia på det aktuelle 
tidspunkt ikke var kraftig nok til at få 
ballonen til at flyve så hurtigt. 

FAAs officielle holdning til sagen var, 
at det drejede sig om en »løbsk« 
reklameballon. Bergen forklarede, »at 
balloner kan komme langt omkring,« 
og tilføjede, at »vi anerkender ikke 
ufoernes eksistens .« □ 

Kilde: Strange Magazine nr. 2/88. 


Blå isklump ødelagde 
hønsehuset 

Den irske landmand James Culhane 
fra Limerick skal i gang med hammer 
og søm, efter at en stor blå isklump 
slog gennem taget på gårdens 
hønsehus og ødelagde det. Culhane 
troede, at huset blev ramt af en 
meteorit, men efter at have talt med 
eksperter i den nærliggende Shannon 
lufthavn har han fastslået, at det var 
en klump frosset toiletaffald fra et fly, 
der pulveriserede hønsehuset. Culhane 
leder i øjeblikket efter det skyldige 
flyselskab. Der foreligger ingen tabstal 
fra bombardementet. 
dagspressen, 28. juni 1988. 


Søuhyret Ogopogo 

Et berømt søuhyre har den mystiske 
tilbøjelighed næsten udelukkende at 
dukke op i turistsæsonen. Af samme 
grund er »Ogopogo«, som tingesten 
(der lever i Lake Okanagan i 
Okanagan Valley i British Columbia, 
Canada) kaldes, et meget yndet 
turistmål. Nogle mener, at chancerne 
for at se det er større, jo flere 
mennesker, der ser efter det. 

Ogopogo blev set første gang i 1872 af 
en nybygger og er siden set i 
hundredvis af gange. I 1926 var 
Ogopogo ved at blive et problem, der 
var så stort, at man overvejede at 



En sovjetisk biolog, professor Gladkhik, 
tegnede i 1973 denne øglelignende 
skabning, som var blevet set ved bred¬ 
den af en sø i Sibirien. 


forstærke færgen, der sejlede på søen. 
»Væsenet« (af Arlene Gaal, der har 
set det tre gange og skrevet om det, 
betegnet som en slægtning til 
svaneøglen) bruges kommercielt, 
akkurat som Skotlands Loch Ness- 
uhyre, og bruges endda som 
udsmykning på nogle af 
skraldespandene i området. Der er 
fremkommet mange forskellige 
forklaringer på observationerne. 


inklusiv at det drejer sig om en optisk 
illusion eller en stime meget store 
stører. □ 

Kilde: Strange Magazine nr. 1/88. 

Læsetips: 

Alan Landsburg: Monstre (Bogan, 
1979). 

Kim Møller Hansen: Nessie - 
Søslangen i Loch Ness (Gyldendal, 
1988). 


FOCUS PÅ UFO’er 

diasserie - teksthæfte - lydbånd 

FOCUS PA UFO’er sætter fokus 
på: 

• klassiske danske og uden¬ 
landske observationer 

• computeranalyse af fotos 

• spændende fotosager 

• officielle ufo-studier 

• ufologien i Danmark 

FOCUS PA UFO*er giver en god introduktion til et studie af ufo-fænomenerne. 
Leveres komplet med 36 dias, farve og s/h, lydbånd af 25 minutters varighed, 
samt et teksthæfte på 32 sider med billedtekster, kildehenvisninger og litteratur¬ 
liste. Alt sammen i et handy 3-fløjet dias-ringbind. 

kun kr. 340,-. 

Bestilling foretages ved at indbetale kr. 340,- (-f- kr. 12,- porto/ekspedition) på 
giro 9 11 77 25, SUFOI, Postboks 6, 2820 Gentofte. Mærk modtagerdelen 
»FOCUS PA UFO’er«. 


Her er grundbogen, der på seriøs og overskuelig måde behandler 
ufo-sagens mange spændende aspekter. 

48 rigt illustrerede sider med 
kapitler om: 

• Danske ufo~observationer 

• Ufo^teorier 

• Statistik 

• Religion^ folketro og ufoer 

• Bermuda Trekanten 

• Hvis du ser et ufo 

»Fakta om... UFO« er velegnet til emnearbejde i skolen og 
i studiekredse for voksne. Bogen bygger på SUFOIs omfattende 
arkiver. 

kun kr. 56,- 

Bogen bestilles ved at indbetale kr. 56,- (-f- kr. 12,- porto/ekspedition) på 
giro 9 11 77 25, SUFOI, Postboks 6, 2820 Gentofte. 

Husk at skrive »Fakta om... UFO« på modtagerdelen. 

læg, industri eller transformatorstationer i 
nærheden. 

(Kilde: UFO 1987/3.) 


OBSERVATIONER 

Fokus pé Norge 

Af Flemming Rasmussen. 


Ufo-observationer i Norge er mere og andet end Hessdalen, 
selv om »ufoerne« her helt sikkert har sat sit præg på ufo¬ 
situationen i Norge. 

Selv om 1987 også i Norge var et forholdsvis magert år med 
hensyn til ufo-observationer, fik de få hændelser en rimelig 
god pressedækning. 


Det første avisudklip i denne omtale kom¬ 
mer fra Sunnhordland den 16. juni 1987, 
der fortæller om en observation et ægtepar 
i Nysæter havde søndag den 14. juni. De lå 
i deres have og tog solbad, da de over et al¬ 
mindeligt rutefly fik øje på en lysende kug¬ 
le, der fløj i nordøstlig retning. Observatio¬ 
nen blev af mange sat i forbindelse med 
fem mystiske ringe (aftryk) ved Nysæter 
Ungdomsskole. 

(Kilde: UFO 1987/3.) 

Den 23. juli 1987 skrev Haugesunds Avis 
om en såkaldt heksering på Åkerkvesletten, 
som efter 12 år stadig skulle være lidt af et 
mysterium. Forskere ved universitetet i Be¬ 
rgen har dog for år tilbage foreslået, at det 
er en heksering (svampe), men mange er 
stadig i tvivl. 

(Kilde: UFO 1987/3.) 

Den 29. juli 1987 kunne Fædrelandsven¬ 
nen fortælle, at en mand den 27. juli kl. 
03.50 så et uidentificeret objekt ved Song- 
vår. Objektet var en lyskugle på størrelse 
med en fodbold med en 10-12 m lang hale, 
som i enden havde en anden lyskugle på 
størrelse med en tennisbold. Objektet fløj i 
en højde af ca. 250 m over havoverfladen 
med en hastighed som et lille fly. 

(Kilde: UFO 1987/3.) 

»UFO eller fuldmånen?« spørger Rana 
Blad den 11. august 1987. Natten til den 10. 
august mellem kl. 02.10 og 02.20 så fire 
personer noget over Mofjeldet, som de ikke 
kunne forklare. De fire så noget, som de 
beskriver som 5.000 motorcykler, der lyste 
på dem. Dette »noget« havde facon som en 
halvcirkel med buen vendt opad. Da det 
forsvandt bag fjeldet, kunne lyset endnu 
ses en tid, før det atter blev helt mørkt. 


Den omtalte avis kontaktede både raket¬ 
forsøgsområdet ved Andøya, Esrange i Ki- 
runa og Vejrvarslingen i Nordnorge. De to 
førstnævnte institutioner havde ingen ak¬ 
tiviteter haft i lang tid, og vejrfolkene men¬ 
te, at det var månen, der var årsag til ob¬ 
servationen. 

(Kilde: UFO 1987/3.) 

»Det kan ikke passe, at de lysfænome¬ 
ner, der i de sidste 14 dage er set over bl.a. 
Moelv og Fåvang, har været stjerner,« siger 
man fra UFO-Lillehammer til Gudbrands- 
dølen og Lillehammer Tilskuer den 13. au¬ 
gust 1987. UFO-Lillehammer har været i 
kontakt med de otte personer, der den 28. 
juli kl. 20.00 så en raketformet genstand 
komme svævende fra nord til syd. Genstan¬ 
den, som så ud til at reflektere aftensolen, 
var på størrelse med et lille fly og fløj med 
samme hastighed som et sådant. Selv om 
genstanden lignede en raket, sås der ingen 
udstødning. 

To andre observatører så den 4. august 
kl. 00.27 et lysfænomen nær Moelv. Da de 
fik øje på lyset, der var lidt mindre end 
fuldmånen, stod det stille, men efter hal¬ 
vandet minut forsvandt det med en meget 
høj hastighed mod nordøst. 

(Kilde: UFO 1987/3.) 

Søndag den 20. september 1987 så en kv¬ 
inde fra Oslo et rundt, lysende objekt om¬ 
kring en halv kilometer fra den boligblok, 
hvor hun bor. Lyset, der så ud til at være 
rundt, svævede over en lille skovbevoks¬ 
ning i ca. 15 minutter, før det forsvandt 
mod øst. Umiddelbart efter dukkede endnu 
et objekt, eller måske det samme, op på det 
sammme sted. Objektet lyste meget stærkt 
med det stærkeste lys i midten omgivet af 
små »lyspærer«. Der er ingen militæran- 


»UFO over Sollia?« spurgte Øvre Smaa- 
lenene den 25. september 1987. En kvinde, 
der tidligere havde set et ufo det samme 
sted, så »en stor mørk genstand af form 
som en firkant og omkranset af et stærkt 
lysskær« svæve over Sollia ved 02.30-tiden 
den 23. september. Genstanden havde en 
lang lysende »hale«. »Hvad i alverden var 
det Jeg så?« spørger kvinden. Rumaffald, 
siger NIVFO (Norsk Institutt for Vitten- 
skapelig Forskning og Opplysning), og må¬ 
ske en hjemmelavet varmluftballon siger 
UFO-Norge. Altså et naturligt fænomen. 
(Kilde: Avisudklip modtaget fra NIVFO, 
UFO 1987/4.) 

Lille diskos skræmmer mand 

Den 28. september 1987 omkring kl. 
22.00 så en 54-årig mand fra Råde ifølge 
Moss Avis den 30. september noget, som 
han mente var et ufo. Objektet var en sek¬ 
skantet »diskos« med en kuppel foroven og 
en anslået diameter på en meter, og en høj¬ 
de på mellem 60 og 70 cm. 

»Jeg var på vej i min bil fra Råde til 
Svin ndal, da Jeg så noget, der lyste. I første 
omgang kunne Jeg ikke se, hvad det var, 
men da Jeg kom nærmere, så Jeg det helt ty¬ 
deligt. Det var en sekskantet genstand med 
en lille kuppel foroven. Den lignede næsten 
de små rumskibe, man ser i tegneserier. 

Jeg var alene i bilen, men på et tidspunkt 
mødte Jeg et par andre biler, som kom fra 
Svinndal. De, som var i disse biler, må have 
set det samme som Jeg. 

Jeg blev skræmt fra vid og sans. Først 
troede Jeg, at der var noget galt med mig 
selv, men mente dog, at det. Jeg så, var no¬ 
get virkeligt. Især da genstanden lettede og 
forsvandt bag ved bakken.« 

Observatøren kørte hjem, så hurtigt han 
kunne. Han var alt for opskræmt til at gå i 
seng, så han blev siddende i køkkenet det 
meste af natten og tegnede genstanden, 
mens han røg samt drak »i spandevis af 
kaffe«. 

»Jeg tror aldrig. Jeg kommer til at køre 
den vej igen efter mørkets frembrud,« siger 
han. 

Lensmandens kontor i Råde har ikke 
modtaget andre ufo-rapporter. 

En anden avis i området, Moss Dagblad, 
latterliggjorde den 1. oktober Moss Avis 
for denne ufo-artikel. De tager ganske ty¬ 
deligt ikke sagen alvorligt. 

Kommentar: Det kan virke lidt ejendom¬ 
meligt, at folk ikke rapporterer den slags til 
politiet eller andre offentlige myndigheder, 
men i stedet går til aviserne med sagen. Det 
sker igen og igen. Og de to biler, som kom 
fra Svinndal, må iflg. observatøren have set 
»tallerkenen«. Gør noget sådant ikke større 
indtryk, end at de fortsætter, som om in¬ 
tet var hændt? Frygt for »latterliggørelse« 
holder ikke i dette tilfælde. Når folk ser no¬ 
get, de mener er eller kan være en u-båd, så 

melder de det til de ansvarlige myndighe¬ 
der. Men når de ser en »flyvende 
tallerken«, går de til aviserne... 

Hvad kan man gøre med en sag som den¬ 
ne? Ikke andet end at notere sig, at en 
mand påstår, at han har set en lille flyvende 
tallerken. Det er det hele. 

(Kilde: Oversættelse af NIVFO-rapport nr. 
280987/l/NIVFO.) 


Prismeformet genstand 

Den næste observation, som skal omta¬ 
les her, stammer fra en rapport, som SU- 
FOI har modtaget fra NIVFO. 

Observationen fandt sted på Fjellvejen 
mellem Tydal og Haltdalen, Sør- 
Trøndelag, den 16. oktober 1987 klok¬ 
ken lidt over 19.00 norsk normaltid. Obser¬ 
vatørerne var J.P. (31), dennes søn D.R. 


(12), B.S. (65) og W.W. (31). Objekterne 
var lysende kugler, der krydsede himlen 
med stor fart, samt en prismeformet ge¬ 
nstand med »landingsben«. 

Ifølge observatørernes beskrivelse var 
hændelsesforløbet som følger: 

De fire var på vej i bil fra Tydal til Halt- 
dalen. De lagde mærke til flere lys, som be¬ 
vægede sig på himlen med stor fart. To fly 
passerede, men de bevægede sig langsom¬ 
mere end lysene. Ifølge Verdens Gang diexs. 
19. oktober 1987 har observatørerne udtalt 
følgende: »Vi ved ikke, hvad vi så. Vi ved 
bare, at det hverken var fly, helikoptere, 
kuglelyn eller vejrballoner. Lidt efter duk¬ 
kede der med kort mellemrum to lys op. De 
oplyste både terrænet og bilens kabine. Da 
blev vi bange.« 

Så fik W.W. øje på en genstand, som 
nærmede sig bilen. J.P. som førte bilen, 
standsede den og slukkede lyset. 

»Genstanden havde form som et prisme. 
Den dalede ned i retning af bilen og blev 
stadig tydeligere. Det virkede, som om 
den var oplyst indefra, og den bestod af fle¬ 
re glasruder med sprosser imellem. Jeg så 
tydeligt fire ben stikke ud fra skroget. Det 
ene par var større end det andet,« siger 
W.W. B.S. beskriver genstanden som en 
kantet prismekrone med lys i. 



De låste bilen og sad derefter stille og ro¬ 
ligt for at komme til hægterne igen. Alle 
følte et kraftigt tryk i hovedet, da »fartøj¬ 
et« forsvandt. 

Lørdag aften tog de ud for at se lysene 
igen. De så flere lyskugler, som fløj over 
fjeldtoppene. De siger alle fire, at de aldrig 
har været specielt interesseret i ufoer. 

En ufolog udtalte, at den prismeformede 
genstand stemmer på en prik med en kendt 
observation i USA. (Sandsynligvis Travis 
Walton-sagen, en kendt fup-historie. Se 
»Bortført« udgivet af SUFOI.) 

Kommentarer: 

På det aktuelle tidspunkt var der en livlig 
aktivitet med affyringer af raketter fra ra¬ 
ketaffyringsområdet Andøya i Nordnorge. 
Man ved, at disse affyringer kan ses i Trøn- 
delag. En af observatørerne påstår imidler¬ 
tid, at lysene bevægede sig meget uregel¬ 
mæssigt både med hensyn til hastighed og 
bane. Det menes også, at nogle af lysene 
stoppede brat op, og at de fløj hid og did. 
Hvis dette er korrekt, kan det dreje sig om 
lyskilder fra bakken, der er afspejlet i de 
velkendte inversionslag i området. De an¬ 
givne bevægelser tyder på noget sådant. 


JUBILÆUMS-TILBUD 



Benyt dig af 
dette eneståen¬ 
de tilbud. 

Her er mange 
timers 
spændende 
vinterlæsning 
for få penge. 


»Spøgelsesraketterne« (artikelsamling).førkr. 35,- NUkr. 20, 

»På sporet af ufonauten« (288 sider) .før kr. 35,- NU kr. 20, 

»Bortført. Travis Walton Sagen« (68 sider, ill.) . . før kr. 40,- NU kr. 20, 

»UFOer over New Zealand« (74 sider, ill.).førkr. 35,- NUkr. 20, 

»Synspunkter - 3 UFO artikler« (60 sider, ill.) ... før kr. 30,- NU kr. 20, 

Bøgerne bestilles ved at indbetale beløbet (-1- kr. 12,- til porto/ekspedition) på 
giro 9 11 77 25, SUFOI, Postboks 6, 2820 Gentofte. Husk at skrive på 
modtagerdelen, hvad der bestilles. 


DERES EDB -ANLÆG FORTJENER 

SOFTWARE 

TOTAL - Løsning for den mellemstore virksomhed 

Ordrebehandling • Lagerstyring - Materialedisponering 
Fakturering - Sagsregnskab - Lønadministration 
Økonomistyring - Kalkuiationer - Tekstbehandling 

cosmo data 

- Landsdækkende EDB-service - 

02-17 50 55 

Når det drejer sig om det objekt, der da¬ 
lede ned mod bilen, er der afvigelser i ob¬ 
servatørernes beretninger. Til Verdens 
Gang blev observationstiden oplyst til et 
halvt minut. Under telefonsamtalerne blev 
der sagt 2-3 minutter. B.S. sagde til NIV- 
FO, at hun sad på bagsædet og havde svært 
ved at se objektet tydeligt. Objektet bevæ¬ 
gede sig mod venstre set fra bilen - dvs. 
mod øst - og forsvandt til vejrs med en 
voldsom fart. Observatørerne havde dog 
ingen fornemmelse af kompasretningerne, 
og det at objektet bevægede sig mod øst (til 
»venstre«) forudsætter, at bilens kørselsret¬ 
ning på dette tidspunkt var mod syd. Men 
vejen svinger, så det er egentlig umuligt at 
sige noget om dette. 

Observatørerne var meget uvillige til at 
diskutere almindelige forklaringer. Sagen 
står og falder med deres troværdighed samt 
mulighederne for at observere nøjagtigt. 
Den ene af de fire siger, at objektet enten 
må have fløjet meget lavt eller have været 
enormt stort. I hvert fald langt større end 
en helikopter. 

De lys, der blev set på himlen, er ret så 
velkendte i Hessdalen (der er ca. 35 km i 
luftlinie mellem Tydal og Hessdalen), men 
objekter med »tekniske detaljer« har hidtil 
ikke kunnet verificeres. Jævnfør inversi¬ 
onslag og spejlingseffekter. 

Observationen blev kort omtalt i Arbe- 
idets Rett (Røros) den 23. oktober 1987. 
Her var observationstidspunktet blevet til 
»lidt før 19.30«. 

Endvidere stod der: »Vi følte på for¬ 
hånd, at der foregik et eller andet,«, siger 
J.P. 

»Der var en underlig stemning, lige før 
det skete...« 

»Men det mærkeligste var måske det, der 
skete bagefter. Fra at være stjerne klart blev 
det bælgmørkt i løbet af 3-4 minutter. Fra 
bagsædet blev der sagt, at dette måtte være 
dommedag...« 

(Kilde: Oversættelse af NIVFO-rapport nr. 
161087/I/NIVFO.) 

UFO-chok 

»Vi så også UFO« stod der som overskrift i 
Verdens Gang den 20. oktober 1987. Ifølge 
avisen fik flere mennesker ufo-chok tidligt 
om morgenen søndag den 18. oktober, da 
de så en flyvende kugle over Hafslovandet 
nord for Sogndal. Det var et sjovt og ufor¬ 
klarligt lys, siger en 47-årig mand, der er 
hobbyflyver. 

Han stod op ved 6-tiden søndag morgen 
for at forberede en jagttur til Hafslo i 
Sogn. Da han så ud af vinduet, fik han øje 
på et blændende lys. Han vækkede sin ko¬ 
ne, sin mor og sin søn. Alle så ufoet. Lyset 
var så stærkt som en blitzlampe. Lyskuglen 
svævede forholdsvis længe over Hafslovan¬ 
det, før lyset af tog i styrke. 

»Så lagde den sig på skrå, og vi kunne se 
en kuppel over det mest intense lys. Ufoet 
kastede lyskugler både op mod himlen og 


ned mod vandet, før det forsvandt med en 
høj hastighed mod Jotunheimen,« siger ob¬ 
servatøren. 

Han fortalte historien, efter at han havde 
læst i Verdens Gang om de fire, der så en 
prismeformet genstand i Haltdalen. 

»Det er det mærkeligste Jeg har set. Jeg 
har altid afvist teorier om besøg fra rum¬ 
met. Men som hobbyflyver ved Jeg i hvert 
fald, at fænomenet, som vi så søndag mor¬ 
gen, ikke var et fly. Det var lydløst. Jeg kan 
også afvise kuglelyn og lysreflekser i det 
klare, fine vejr,« siger observatøren. 

Med store typer bragte Sogn Dagblad 
den 30. oktober 1987 følgende overskrift: 
»Hafslobygding sikker på å ha sett ein 
UFO«. Ufoet, der her er tale om, er det 
samme, som lige er omtalt, denne gang er 
det dog observatørens 74-årige mor, der 
fortæller. Hun hørte mellem kl. 06.15 og 
06.30 sin søn løbe op ad trappen med en så¬ 
dan fart, så man skulle tro, at det brændte. 
»Min søn skulle på jagt, men han kom 
springende ind og råbte, at han kunne se et 
ufo udenfor,« fortæller hun. De løb alle ud 
og så en lysende, oval genstand. Det lykke¬ 
des endda for sønnen at tage nogle fotos af 
genstanden, men de duede ikke. Hun er 
selv ikke bange for at stå offentligt frem og 
fortælle, hvad hun så. 

Kilde: Avisudklip modtaget fra NIVFO. 
UFO 1987/4.) 


Lysobservationer i Narvik 

Under overskriften »Fløj et ufo ind i Beisf- 
jorden?« kunne avisen Fremover (Narvik) 
den 26. oktober 1987 fortælle, at en mand 
fra Narvik havde set et mærkeligt fænomen 
kl. 18.40 aftenen før. Tre lys, hvoraf det i 
midten var klart og kraftigt, mens de andre 
var gullige og meget svage, kom flyvende 
lydløst ind mod Beisfjorden, hvorefter de 
drejede af mod øst og forsvandt. Manden 
mente, at lysene fløj hurtigere end et 
Widerøe-fly. 

(Kilde: Avisudklip modtaget fra NIVFO.) 

»Meteorer, som brænder opi atmosfæ¬ 
ren, ukendte fly eller helikoptere, optiske 
fænomener, eller... Hvad skjuler der sig 
bag de mange mærkelige lysobservationer, 
der har været i Narvik-området siden sidste 
week-end?« spørger Ofotens Tidende (Nar¬ 
vik) den 22. oktober 1987. 

Den mest dramatiske oplevelse havde 
nok medlemmer og ledere af Ungdommens 
Røde Kors fra Narvik, som natten til søn¬ 
dag ved Hardhaushytta så en række mær¬ 
kelige lys. Lysene bevægede sig både op og 
ned og frem og tilbage, samtidig med at de 
oplyste terrænet. 

Fra officiel side fik man at vide, at der 
hverken var fly- eller helikoptertrafik i om¬ 
rådet, og at der heller ikke var nogen red¬ 
ningsaktion i gang i Narvik-området. 

For det meste var der tale om seks til syv 
lys, som forsvandt, når URK- 
medlemmerne tændte lyset i hytten, og 
dukkede op igen, når lyset blev slukket. 


Fra Nordlysobservatoriet i Tromsø fore¬ 
slog man, at det kunne være stjerneskuds¬ 
sværmen Orioniderne, der kaldes sådan, 
fordi det ser ud som om, de kommer fra 
stjernebilledet Orion, der blev observeret. 
Det er den lokale URK-leder ikke enig i, da 
lysene blev set i længere tid, og hen mod 
daggry forsvandt de et efter et med to til tre 
minutters mellemrum. 

(Kilde: Avisudklip modtaget fra NIVFO. 
UFO 1987/4.) 

»Hvad så Odd Aagård og hans kone på 
aftenhimlen forrige lørdag på sydsiden af 
Sandsjøen i Lierne?« spørger Namdal Ar- 
beiderblad den 22. oktober 1987. 

Odd Aagård og hans kone Birgitt så ved 
18-tiden en rund lysende genstand, der var 
større end en stjerne, flyve langsomt i sydlig 
retning mod Sverige. 1 mere end en time 
fulgte de fænomenet i kikkert. Odd Aagård 
er meget interesseret i at høre, om der er 
nogen, der kan give en forklaring på det se¬ 
te, da hverken han eller hans kone kan fin¬ 
de en naturlig forklaring, og de tror ikke, at 
det var et ufo. 

(Kilde: Avisudklip modtaget fra NIVFO.) 

□ 



Jolm MKbFlI 5 Rohm-J M. Richstd 

MAFtt R • FAtLS OF ARIII ACIS . MISSILtS FROM IMF UPPER REGIOMS • 
SIRAMGE OlSAPPFARAMCES • F AtlS OF t lOtJlOS AMD MYSIFRIOUS OO/lMCS 

• Sl’OM lAMEOUS HUMAM < OMRUS IIOM • I IRE IMMUMI lY AMIl THE FIHE-WALK 

• SMGMAIA .IFIVISmiEASSAILAMlS. IIFRY PFRStCUnOMS • CAFTLF RIP- 
PFTTS. SHEErSLASMERS AMO MYSIFRIOUS MUHtAlORS • FREAK PLAGUES 
AMO MASS PAMICS • MAIERIAIIFAIIOM AMO I I IGMI OF ORlFECIS • lEVIIA- 
IIOM AMO SI’OMIAMEOUS fllGMI • lET f 1^^1100 • lAKEM AVYAY AMO 
RRUUGHI RACK . PIIAMIUM SMIPS • SPECIRAl. ARMIF_S ANO SKY BSFFI.ES • 
ClIlES AMD ISIAOOS IM IIIF SKY • FTySM RIOIIS I IfiMIS • MUMAM GI.OW- 

worms-mysiehious imagi s • i igmimimg imciurfs • chiloiff m broiigmt 

IIP PY AMIMALS- WILDPfOPI F •! Il II E lOI « - lOADIM IME HOl E • INVISIfllf 
RARRIERS* WtRfWOF VES-trilMCIDf I« LS • SUAI'FOVISIOMS- IIOMESI COII 

En engelsk klassiker af format! 

Dette er simpelthen bogen for alle, 
som kan li’ mysterier... 

»Phenomena« udkom første gang i 
1977 og blev genoptrykt i 1983. 
Bogen er i A4 format med 128 tæt¬ 
skrevne sider i tre-spaltet tekst - og 
216 illustrationer. 

Pris kun kr. 78,00. 

Bogen bestilles ved at indbetale 
kr. 78,00 -I- kr. 12,00 (porto/ekspe¬ 
dition) til: 

Giro 9 11 77 25 
Skandinavisk UFO Information 
Postboks 6 
2820 Gentofte 

Husk at skrive »Phenomena« på 
modtagertalonen. 

UFO-VISION 

Årbog for 
ufo-litteratur 

1988 


Synes du, at ufo-bøger er spændende, 
irriterende eller bare interessante, 
så er UFO-VISION lige noget for dig. 



UFO-VISION bringer anmeldelser af ufo-litteratur, både dansk og udenlandsk. Dels helt 
nye bøger og dels ældre bøger, der af en eller anden grund fortjener en omtale. 


UFO-VISION bringer også længere artikler, som kan danne udgangspunkt for et videre 
selvstudium af et bestemt emne. 


1987-udgaven blev en stor succes. 1988-udgaven ligger klar nu, men skynd dig! Vi har kun 
bøger til de første 100 købere! 

UFO-VISION giver dig mange timers spændende læsning. 

Her er blot et lille udpluk af indholdet: 

★ UFO-Iitteraturens Top 10. Bøgerne du bør have i samlingen! 
ir Da de flyvende tallerkener indtog biograferne. 

-A- Videnskabens grænser (om Loch Ness uhyret. Den afskyelige 
Snemand, UFOer m.m.) 

-A- Grænsevidenskabelig litteratur. 

-A^ Top Secret UFO Dokumenter. Manipulation og forfalskning. 

★ Arets bøger i USA og Europa. 


UFO-VISION er i A4-format og trykt i professionelt udstyr 

kr. 78»- 

UFO-VISION bestilles ved at indbetale kr. 78,- + kr. 12,-(ekspedition/porto) på giro 9 11 7725, SUFOI, 
Postboks 6, 2820 Gentofte. — Mærk modtagerdelen »UFO-VISION 1988«. 

Læs UFO-VISION - og vær velorienteret. 

Verdens eneste årbog om ufo-litteratur. 







